Καρκίνος πνεύμονα - Πνευμονολογικό ιατρείο Ηγουμενίτσα Λάζου Βασιλική\nΟ καρκίνος του πνεύμονα είναι μία από τις πλέον συνήθεις μορφές κακοήθειας, με την εμφάνισή της να πλήττει κυρίως τα άτομα της μέσης και τρίτης ηλικίας\nΟ καρκίνος του πνεύμονα είναι ο μεγαλύτερος καρκίνος φονιάς τόσο στην Ευρώπη, όσο και σε όλο τον κόσμο. Ευθύνεται για το 20% των θανάτων από καρκίνο (28% στους άντρες και 10% στις γυναίκες).\nο μη-μικροκυτταρικός καρκίνος του πνεύμονα (NSCLC) αντιπροσωπεύει περίπου το 85-90% των περιστατικών.\nο μικροκυτταρικός καρκίνος του πνεύμονα (SCLC) αντιπροσωπεύει μόνο το 10 15% των περιστατικών αλλά είναι πολύ επιθετικός, αναπτύσσεται γρήγορα και εξαπλώνεται εξίσου γρήγορα, σε άλλα όργανα.\nΟ καρκίνος του πνεύμονα είναι 10 φορές συχνότερος στους καπνιστές από ότι στους μη καπνιστές.\nΤο κάπνισμα: Είναι απολύτως τεκμηριωμένο ότι το κάπνισμα προκαλεί καρκίνο του πνεύμονα. Ο καπνός του τσιγάρου περιέχει 4.000 χημικές ουσίες, 55 από τις οποίες είναι δυνητικά καρκινογόνες. Το κάπνισμα ευθύνεται για το 80-90% των χρόνιων αναπνευστικών νοσημάτων, 23-40% των εμφραγμάτων του μυοκαρδίου και είναι ο κύριος αιτιολογικός παράγοντας ανάπτυξης καρκίνου του πνεύμονα. Συγκεκριμένα το 80-85% των ασθενών με καρκίνο πνεύμονα είναι καπνιστές και οι καπνιστές έχουν 20 φορές περισσότερες πιθανότητες ανάπτυξης καρκίνου πνεύμονα από ότι οι μη καπνιστές. Έχει υπολογιστεί ότι 9 στους 10 ασθενείς με καρκίνο του πνεύμονα ήταν καπνιστές.\nΤο παθητικό κάπνισμα: Η έκθεση των μη-καπνιστών στον καπνό του τσιγάρου των καπνιστών ονομάζεται «παθητικό κάπνισμα». Επιδημιολογικές μελέτες έχουν δείξει ότι ενήλικες που συζούν με καπνιστές έχουν 15% περισσότερες πιθανότητες να νοσήσουν από ασθένειες που σχετίζονται με το κάπνισμα και να καταλήξουν από αυτές, σε σύγκριση με ενήλικες που κατοικούν σε σπίτι όπου δεν υπάρχουν καπνιστές. Όσον αφορά στον καρκίνο του πνεύμονα, αυξάνεται ο κίνδυνος ανάπτυξης του κατά 20-30%.\nΟ αμίαντος: Ο αμίαντος αποτελεί την κοινή ονομασία για ομάδα ορυκτών που χρησιμοποιούνταν σε βιομηχανίες και σε εμπορικές κατασκευές κυρίως τις δεκαετίες ‘50-‘60. Έκθεση σε αμίαντο έχει παρατηρηθεί σε ναυπηγεία, μεταλλεία αμιάντου, βιομηχανίες μονωτικών υλικών, εργασιακούς χώρους επισκευής φρένων. Άτομα που εκτίθενται σε αμίαντο και καπνό τσιγάρου έχουν σημαντικά αυξημένο κίνδυνο για ανάπτυξη καρκίνου του πνεύμονα. Έχει βρεθεί ότι τα σωματίδια αμιάντου μπορούν να συμβάλλουν στη μεταφορά συγκεντρωμένων καρκινογόνων του καπνού στα κύτταρα που επενδύουν τους πνεύμονες. Ο ακριβής μηχανισμός με τον οποίο ο αμίαντος, μόνος του ή σε συνδυασμό με τον καπνό του τσιγάρου, οδηγεί σε καρκίνο πνεύμονα παραμένει αδιευκρίνιστος.\nΤο ραδιενεργό αέριο ραδόνιο: Το ραδόνιο είναι ένα αόρατο, και άγευστο ραδιενεργό αέριο το οποίο φυσιολογικά ανευρίσκεται στο έδαφος και στα πετρώματα. Εργάτες σε μεταλλεία εκτίθενται σε ραδόνιο και σε μερικές περιοχές των ΗΠΑ ραδόνιο βρίσκεται και μέσα στις κατοικίες. Μπορεί να προκαλέσει βλάβες στους πνεύμονες και να οδηγήσει σε καρκίνο του πνεύμονα.\nΗ μόλυνση του περιβάλλοντος: Έχει βρεθεί συσχέτιση μεταξύ καρκίνου του πνεύμονα και έκθεσης σε συγκεκριμένους ρύπους της ατμόσφαιρας, όπως τα παραπροϊόντα της καύσης του πετρελαίου και άλλων φυσικών καυσίμων.\nTο οικογενειακό ιστορικό: Ο κίνδυνος για ανάπτυξη καρκίνου του πνεύμονα μπορεί να αυξηθεί εάν οι γονείς, τα αδέλφια ή τα παιδιά ενός ατόμου πάσχουν από την νόσο. Αυτό μπορεί να οφείλεται στο ότι τα άτομα της οικογενείας πιθανώς μοιράζονται κοινές συμπεριφορές και συνήθειες όπως το κάπνισμα και η διατροφή. Ακόμη λόγω συμβίωσης στο ίδιο περιβάλλον είναι πιθανό να εκτίθενται στα ίδια καρκινογόνα όπως για παράδειγμα το ραδόνιο. Τέλος μπορεί να οφείλεται στο ότι έχουν κληρονομήσει τον ίδιο κίνδυνο στα γονίδιά τους.\nΑσθένειες που αυξάνουν τον κίνδυνο για ανάπτυξη καρκίνου πνεύμονα είναι:\nχρόνια αποφρακτική πνευμονοπάθεια έχουν 4-6 φόρες μεγαλύτερο κίνδυνο να αναπτύξουν καρκίνο πνεύμονα ανεξάρτητα από τις καπνιστικές τους συνήθειες\nχρόνιες πνευμονικές νόσοι όπως η αμιάντωση (νόσος των πνευμόνων από αμίαντο),\nη χρόνια βρογχίτιδα,\nάτομα τα οποία αντιμετωπίζουν προβλήματα με το ανοσοποιητικό τους σύστημα (άτομα μεταμοσχευμένα που λαμβάνουν ανοσοκατασταλτικά φάρμακα (φάρμακα που καταστέλλουν και άρα κάνουν ανίσχυρο το ανοσοποιητικό σύστημα), που πάσχουν από AIDS, ή ακόμη που έχουν γεννηθεί με κάποια γενετική ασθένεια που επηρεάζει το ανοσοποιητικό σύστημα).\nΟ καρκίνος του πνεύμονα συχνά δεν παρουσιάζει συμπτώματα παρά μόνο αφού φτάσει σε εκτεταμένο στάδιο ή έχει επεκταθεί και σε άλλα όργανα εκτός της κοιλότητας του θώρακα. Έτσι, λιγότερο από 20% των ασθενών διαγιγνώσκονται έγκαιρα, όταν οι πιθανότητες για πλήρη ίαση είναι μεγαλύτερες. Τα συνηθέστερα συμπτώματα με τα οποία εμφανίζονται οι ασθενείς με καρκίνο του πνεύμονα είναι:\nΒήχας, με ή χωρίς απόχρεμψη\nΘωρακικός πόνος (που συχνά επιδεινώνεται με την αναπνοή)\nΠυρετός ή δεκατική πυρετική κίνηση (δέκατα)\nΑδυναμία, καταβολή, εύκολη κόπωση\nΟίδημα (πρήξιμο) κεφαλής και τραχήλου\nΔυσκολία στην κατάποση της τροφής\nΣυριγμός της αναπνοής κατά την εισπνοή\nΒράγχος (βραχνάδα) φωνής\nΟρισμένες φορές η ανακάλυψη του όγκου είναι τυχαία, οπότε ο ασθενής είναι ασυμπτωματικός.\nΣυχνά τα συμπτώματα της νόσου δεν φαίνεται να σχετίζονται με τον πνεύμονα και την αναπνοή. Αυτό συμβαίνει σε περιπτώσεις που ο καρκίνος έχει επεκταθεί και σε άλλα όργανα (μεταστάσεις).\nΤέτοια συμπτώματα μπορεί είναι:\nΑδυναμία και μούδιασμα στα χέρια ή στα πόδια, συνήθως ομόπλευρα\n(δεξιά ή αριστερά)\nΚίτρινο χρώμα του δέρματος και του «λευκού» του ματιού (ίκτερος)\nΣκληρή διόγκωση στο πλάι του αυχένα\nΥπάρχουν πολλές μέθοδοι για να διαγνώσει κανείς τον καρκίνο του πνεύμονα:\nΑπλή ακτινογραφία θώρακος (Ro)\nΥπολογιστική ή αξονική τομογραφία (CT).\nΜαγνητική τομογραφία ή μαγνητικός συντονισμός (MRI).\nΤομογραφία με εκπομπή ποζιτρονίων (PET).\nΥπολογιστική τομογραφία εκπομπής απλών φωτονίων (SPECT).\nH συνδυασμένη μέθοδος (PET/CT).\nΤο σπινθηρογράφημα των οστών οστών (Scanning).\nΠριν υποβληθείτε σε οποιαδήποτε από τις παραπάνω εξετάσεις θα πρέπει να συμβουλευθείτε το γιατρό σας σχετικά με:\nΤην ειδική προετοιμασία που πρέπει να λάβετε για κάθε εξέταση (ειδικά φάρμακα, διατροφή πριν και μετά την εξέταση, λήψη υγρών κτλ.).\nΤους κινδύνους που ενέχει η κάθε εξέταση (αποφυγή και αντιμετώπιση των επιπλοκών). Πρέπει επίσης να ενημερώσετε τον γιατρό για:\nφαρμακευτική αγωγή που λαμβάνετε,\nεγκυμοσύνη ή θηλασμό,\nμεταλλικών βαλβίδων ή άλλων μεταλλικών αντικειμένων που φέρετε στο σώμα σας,\nαγχώδεις διαταραχές ή «κλειστοφοβία».\nΟ καρκίνος του πνεύμονα αντιμετωπίζεται συνήθως με:\nΧειρουργική επέμβασηαλλά αυτό εξαρτάται από πολλούς παράγοντες κυριότεροι από τους οποίους είναι οι ακόλουθοι:\nΟ ιστολογικός τύπος του καρκίνου του πνεύμονα\nΤο στάδιο και η ανατομική θέση του όγκου του καρκίνου του πνεύμονα\nΗ γενική κατάσταση της υγείας του ασθενή\nΣτην ακτινοθεραπεία και\nδιασπορά της νόσου εκτός της πρωτοπαθούς εστίας στον πνεύμονα\nανεπιθύμητες ενέργειες από τη χειρουργική επέμβαση, τη χημειοθεραπεία, ή την ακτινοθεραπεία\nΗ πρόβλεψη για την έκβαση της νόσου ποικίλλει ευρέως. Συνήθως, ο μη- μικροκυτταρικός καρκίνος του πνεύμονα αναπτύσσεται βραδέως και επιφέρει την εμφάνιση πενιχρών ή καθόλου συμπτωμάτων μέχρι τα όψιμα στάδιά του. Ωστόσο, σε ορισμένες περιπτώσεις, μπορεί να καταστεί ιδιαίτερα επιθετικός και να οδηγήσει τον ασθενή ταχέως στον θάνατο. Η νόσος ενδέχεται να επεκταθεί σε διάφορα τμήματα του σώματος, συμπεριλαμβανομένων των οστών, του ήπατος, του λεπτού εντέρου, και του εγκεφάλου.\nΗ εφαρμογή χημειοθεραπείας έχει αποδειχθεί ότι παρατείνει την επιβίωση και βελτιώνει την ποιότητα της ζωής σε ορισμένους ασθενείς με νόσο σταδίου IV.\nΤα ποσοστά ίασης σχετίζονται με το στάδιο και την εγχειρησιμότητα του καρκίνου.\nνόσοι σταδίου Ι και ΙΙ μπορούν να ιαθούν με εφαρμογή χειρουργικής θεραπείας, σχεδόν σε περισσότερες από το 50% των περιπτώσεων.\nνόσος σταδίου ΙΙΙ μπορεί να ιαθεί σε ορισμένες περιπτώσεις, ωστόσο τα ποσοστά επιβίωσης είναι πολύ χαμηλότερα από εκείνα των πρωιμότερων σταδίων του μη- μικροκυτταρικού καρκίνου του πνεύμονα.\nασθενείς με νόσο σταδίου ΙV εμφανίζουν πολύ χαμηλά ποσοστά ίασης. Στόχος των εφαρμοζόμενων θεραπειών αποτελεί η παράταση της επιβίωσης και η βελτίωση της ποιότητας ζωής.\nΓια να μειώσετε τις πιθανότητες εμφάνισης καρκίνου του πνεύμονα πρέπει να εξαλείψετε όσο το δυνατό περισσότερους παράγοντες κινδύνου της νόσου.\nΣίγουρα, δεν μπορείτε να αλλάξετε το γενετικό σας υλικό, μπορείτε όμως να κάνετε τα ακόλουθα:\nΑποφύγετε το κάπνισμα ή εάν είστε καπνιστές προβείτε σε διακοπή. Η διακοπή του καπνίσματος μειώνει τον κίνδυνο ακόμη και αν είστε χρόνιοι καπνιστές.\nΝα μην υποβάλλετε τον εαυτό σας σε παθητικό κάπνισμα\nΑποφύγετε την έκθεση σε καρκινογόνες ουσίες, ιδιαιτέρως στο χώρο εργασίας ή λάβετε τα απαραίτητα μέτρα προφύλαξης. Ο κίνδυνος για την υγεία σας από την έκθεση σε καρκινογόνες ουσίες αυξάνει σημαντικά εάν είστε καπνιστής\nΝα τρώτε φρούτα και λαχανικά. Είναι η καλύτερη πηγή βιταμινών και θρεπτικών συστατικών. Αποφύγετε τη λήψη βιταμινών μέσω μεγάλων δόσεων συμπληρωμάτων, καθώς μπορεί να υπάρχουν άγνωστες παρενέργειες.\nΠαραμείνετε δραστήριος/α σωματικά, τουλάχιστον 30’ τις περισσότερες ημέρες της εβδομάδας.


Previous Article Δίπλα σε όσους έχουν ανάγκη οι Ultras!\nNext Article Ανακοίνωσε και Γιώργο Κοντό ο ΑΟ Σελλάνων!\nΜε αφορμή διάφορα ευφάνταστα σενάρια που είδαν το φως της δημοσιότητας σχετικά με την ένταξη του ποδοσφαιριστή Γιώργου Κοντού στην ομάδα μας, η Διοίκηση του ΑΟ Σελλάνων τοποθετήθηκε όσο πιο επίσημα γίνεται με την ανακοίνωση που ανήρτησε στον επίσημο λογαριασμό στα social media.\nΕπανέρχομαι, θέλω να πιστεύω, για τελευταία φορά. Η Διοίκηση του ΑΟ Σελλάνων συμφώνησε απόλυτα με τον ποδοσφαιριστή Γιώργο Κοντό, ικανοποιώντας τα «θέλω» τόσο του ιδίου όσο και του προπονητή μας που εισηγήθηκε την απόκτησή του, εξασφαλίζοντας παράλληλα όλα τα απαραίτητα έγγραφα που πιστοποιούν την επανένταξή του. Οτιδήποτε άλλο γράφεται ή λέγεται είναι εκτός πραγματικότητας και στερείται σοβαρότητας.


Tο 54ο Φεστιβάλ Κινηματογράφου Θεσσαλονίκης ταξιδεύει στην Κοζάνη - KOZANILIFE.GR\nTο 54ο Φεστιβάλ Κινηματογράφου Θεσσαλονίκης ταξιδεύει και φέτος στην υπόλοιπη Ελλάδα μέσα από τις Περιφερειακές Εκδηλώσεις, φέρνοντας το κοινό σε επαφή με πρωτοπόρους δημιουργούς και ταινίες.\nΣτην ΚΟΖΑΝΗ οι προβολές θα πραγματοποιηθούν στο Κοβεντάρειο στις 18 και 19 Νοεμβρίου 2013 με ΕΛΕΥΘΕΡΗ ΕΙΣΟΔΟ.\nΟι ταινίες που θα προβληθούν στην Κοζάνη είναι οι εξής:\n20:00: ΤΑ ΔΑΚΡΥΑ/LASLAGRIMAS/THETEARS, Πάμπλο Δελγάδο Σάντσες, Μεξικό, 2013, 66′\n21:30: ΕΞΑΦΑΝΙΣΗ/ODUMIRANJE/WITHERING, Μίλος Πούσιτς, Σερβία-Ελβετία, 2013, 109′\n20:00: ΣΠΙΤΙ ΚΑΝΕΝΟΣ/KOKSUZ/NOBODY’SHOME, Ντενίζ Ακτσάι, Τουρκία, 2013, 81′\n21:30: Η ΤΕΛΕΥΤΑΙΑ ΦΑΡΣΑ/ ONELASTJOKE, Βασίλης Ραΐσης, Ελλάδα, 2013,83′\n– Σας στέλνουμε πληροφοριακά στοιχεία τα οποία αφορούν στις ταινίες οι οποίες θα προβληθούν στη Κοζάνη.\nΣκηνοθεσία: Πάμπλο Δελγάδο Σάντσες. Σενάριο: PabloDelgadoSánchez. Διεύθυνση Φωτογραφίας: JuanPabloRamírez. Μοντάζ: GilGonázlezPenilla. Ήχος: LorettaRatto. Μουσική: EstebanRuizVelazco, DiegoWestendarp. Παραγωγός: HennerHofmann, KarlaBukantz. Παραγωγή: CentrodeCapacitaciónCinematográfica, Mexico. Χώρα Παραγωγής: Μεξικό. HDCam Έγχρωμο. Διάρκεια: 66′. Έτος Παραγωγής: 2013\nΣκηνοθεσία: Μίλος Πούσιτς. Σενάριο: DušanSpasojević. Διεύθυνση Φωτογραφίας: AleksandarRamadanović. Μοντάζ: IvanKnežević. Ήχος: ZoranMaksimović, OgnjenPopić. Μουσική: DejanKostić. Παραγωγός: BranislavTrifunović. Παραγωγή: HitandRunProduction, Serbia. Χώρα Παραγωγής: Σερβία-Ελβετία.35mm Έγχρωμο Διάρκεια: 109′. Έτος Παραγωγής: 2013\nΣκηνοθεσία: Ντενίζ Ακτσάι. Σενάριο: DenizAkçay. Διεύθυνση Φωτογραφίας: AhmetBayer. Μοντάζ: RuşenDağhan. Ήχος: Levent İntepeSes. Παραγωγή: ZoeFilm,Turkey Χώρα Παραγωγής: Τουρκία Συμπαραγωγή: Kırmızı Panjur, MarsProduction & ReProdüksiyon HDCam Έγχρωμο Διάρκεια: 81′ Έτος Παραγωγής: 2013


Stay Sunny Studio: Meet Donal Skehan and then Cook Away!\nMeet Donal Skehan and then Cook Away!\nΈνταξει, ξέρω, δεν είμαι η ειδικότερη σε θέματα μαγειρικής, το κριτήριο μου για να εκτιμήσω ένα ταλέντο, έιναι οταν διαβάζω τη συνταγή να καταλαβαίνω οτι "μπορώ και εγώ να το φτιάξω αυτό".\nΟ 25χρονος Donal Skehan ίσως αποκαλείται άδικα ο Jamie Oliver της Ιρλανδίας. Και αυτό, γιατί αν ζητούσε κανείς την ταπεινή μου άποψη, είναι καλύτερος από τον Jamie. Είναι πιο απλός, πιο προσιτός στη μαγειρική του. Πάντως σίγουρα, θεωρώ πως θα αποκτήσει τη φήμη του.\nΈχει ήδη στο ενεργητικό του 4 βιβλία μαγειρικής και στο blog του, που διατηρεί από το 2007(!), βρίσκει κανείς υπέροχες, απλές, πραγματοποιήσιμες συνταγές, με καθαρές οδηγίες και υπέροχες φωτογραφίες, τις οποίες βγάζει ο ίδιος. Δικές του φωτογραφίες χρησιμοποιεί και στο περιοδικό FEAST που εκδίδει.\nΝάτο το παλικαράκι!\nΑυτός είναι λοιπόν ο Donal που με το Justin Bieber-ish, one direction-ish look του, δεν τον έχεις και πολύ για σεφ, αλλά έχει μεγαλώσει σε οικογένεια που ασχολείται με φαγητά, ταξιδεύει πολύ και του αρέσει αυτό που κάνει. Α! είναι και μέλος ενός γλυκανάλατου ποπ συγκροτήματος, πολύ διάσημου στην Ιρλανδία που λέγεται Industry .\nΑναρτήθηκε από Sofia M στις 11:17 AM\nMairi Grasia 1:14 PM\nΚαλημερα , μου αρεσε η σαλατα με τη παπια και τη μεντα τι ωραιος συνδυασμος και δεν τον ηξερα καθολου αυτο το κυριο, παω να δω τα κεκακια του μπραβο που μας τον συστηνεις, φιλακια!\nElli 2:01 PM\nη σαλάτα φαίνεται υπέροχη! και η τάρτα δεν πάει πίσω΄ομως!γιαμιιιιι!!\nSofia M 8:29 AM\nΑκριβώς! και με αυτή τη σειρά!


Πληροφορίες για: μαθηματα γερμανικων - Ευρωδιάσταση\nμαθηματα γερμανικων πληροφοριες\nμαθηματα γερμανικων (πληροφοριες)\nΕίστε ενήλικος / ενήλικη; Μένετε στον Πειραιά και θέλετε να παρακολουθήσετε μαθήματα Γερμανικών; Θέλετε ολοκληρωμένη και αποτελεσματική προετοιμασία για τα πτυχία Γερμανικών Zertifikat B1, B2, C1 και C2 σε χρόνο-ρεκόρ με γραπτή εγγύηση σπουδών; Θέλετε πραγματικά χαμηλά δίδακτρα και σημαντικές πρόσθετες παροχές; Ελάτε στην Ευρωδιάσταση. Πάνω από 41.000 ενήλικες έμαθαν ή μαθαίνουν ξένες γλώσσες μαζί μας. Σειρά σας!\nΠάνω από 1.850 επιτυχόντες στις εξετάσεις Γερμανικών Zertifikat (Zertifikat B1, Zertifikat B2, Zertifikat C1), στο σύνολό τους ενήλικες. Γραπτή εγγύηση σπουδών και χρονοδιαγράμματος. Δείτε εδώ τις προσφορές μας για ταχύρυθμα μαθήματα Γερμανικών για ενήλικες (αποκλειστικά).


ΤΟ ΠΟΤΑΜΙ ΤΗΣ ΚΟΥΚΟΥΒΑΓΙΑΣ | Κέντρο Μελετών & Ερευνών για το Σινεμά\nΤΟ ΠΟΤΑΜΙ ΤΗΣ ΚΟΥΚΟΥΒΑΓΙΑΣ\nΟ Ανρικό έχει δώσει τα όρια της ουτοπίας: η πραγματοποίησή της σχετίζεται και με τον κόσμο όπου κινούνται οι ήρωες. Δεν αρκεί μόνο το όνειρο, αλλά απαιτούνται και οι προϋποθέσεις για την πραγματοποίησή του. Γι’ αυτό και συνθλίβονται από τις αντικρουόμενες συνθήκες (παλιοί σύντροφοι, αστυνομία και σχέσεις που είναι αδιάφορες προς τις δικές τους επιλογές).\nΣτο Ποτάμι της Κουκουβάγιας το ίδιο θέμα τοποθετείται με όλες αυτές τις προϋποθέσεις. Ένας πολίτης παρακολουθεί τις προετοιμασίες του απαγχονισμού του από το στρατό της χώρας. Το έγκλημά του; Η υπονοούμενη απόπειρα δολιοφθοράς της γέφυρας παρά τις προειδοποιήσεις της πινακίδας. Μα εκείνος έκανε το καθήκον του. Πού βρισκόταν λοιπόν το έγκλημα; Μόνη επιλογή η δραπέτευση, που πραγματοποιείται μέσω του ποταμού. Στο τέλος όμως αποδεικνύεται φαντασιακή. Η αγωνία του θανάτου τον σπρώχνει σε μια φανταστική απόδραση, η οποία αποδεικνύεται ανέφικτη, και τελικά η ποινή πραγματοποιείται.\nΑπώλεια της ουτοπίας. Τίποτε όμως δεν θα συντελούσε στην ανάπτυξή της, αν ο ήρωας εκτιμούσε καλύτερα τα μηνύματα της πραγματικότητας. Η απαγορευτική πινακίδα για κάθε δολιοφθορά που αφορούσε γέφυρες, σήραγγες και τρένα οριοθετεί τη δράση των ανθρώπων και τα όρια της ουτοπίας. Η απαγορευτική πινακίδα δημιουργεί έναν κόσμο ανάγκης, που παγιδεύει μέσα του τον άνθρωπο. Όμως οι γέφυρες, οι σήραγγες και τα τρένα είναι οδοί διαφυγής από αυτόν τον κόσμο και η κοινωνία έχει τα μέσα για να αποτρέψει την οποιαδήποτε δολιοφθορά, χρησιμοποιώντας τη νόμιμη βία (στρατός). Ο ήρωας πάνω στο ικρίωμα συνειδητοποιεί το παράλογο: τι είναι σωστό και τι λάθος; Τι είναι καθήκον και τι παράνομη πράξη; Πότε μια τιμωρία είναι θεμιτή και πότε εφιάλτης; Ποιος θέτει τους κανόνες του παιχνιδιού;\nΗ διαφυγή είναι η μόνη λύση. Διαφυγή μέσα από έναν δρόμο που είναι ο μόνος αφύλακτος: τα νερά του ποταμού. Δημιουργείται μια προσωρινή, όπως αποδεικνύεται, νίκη απέναντι στην ανάγκη και τη βία, αλλά η μάχη δεν έχει τελειώσει. Η επιστροφή στον δικό του κόσμο αποδεικνύεται αγωνιώδης, δραματική. Μοιάζει με την τελευταία αναμέτρηση με το θάνατο, καθώς αυτός επιβάλλεται στο τέλος. Άλλωστε, δεν υπήρχε περίπτωση να γίνει αλλιώς. Όλα είναι με το μέρος του: η πινακίδα, οι κραυγές της κουκουβάγιας, και τα όργανα του στρατού.\nΗ διεκπεραίωση γίνεται μέσα σε μια ατμόσφαιρα που παραπέμπει σε θρίλερ, αλλά και στη λογοτεχνία του παραλόγου (Η Δίκη του Κάφκα). Ηχητικά και εικονοπλαστικά όλα συντείνουν εκεί: το κρώξιμο της κουκουβάγιας, η αγωνιώδης προσπάθεια διαφυγής, αλλά και ο δρόμος προς το σπίτι: μακρύς, με παρατεταγμένα δέντρα και χωρίς συγκεκριμένο τέρμα. Και τέλος, η χρονικά παρατεταμένη στιγμή της συνάντησης του ήρωα και της συζύγου του, που αποδεικνύεται αυτό που ήταν ορατό εξ’ αρχής: μόνη πραγματικότητα ο θάνατος, παρά την προσωρινή αναστολή του. Τελικά, τα όνειρα δεν παίρνουν πάντα εκδίκηση.


Κριτική για ΕΤΣΙ ΑΠΛΑ από Masinasn, Οκτ 2016 | ask4food\nΚυριακή (25/9/16) μεσημέρι επισκέφτηκα το εν λόγω μαγαζί με την οικογένεια μου, μην έχοντας διαβάσει και τα καλύτερα. Τα 3/4 του μαγαζιού ήταν γεμάτα λόγω δεξίωσης, παρόλα αυτά μας υποδέχτηκαν και μας έβαλαν να κάτσουμε. Παρά την πίεση που υπήρχε λόγω της δεξίωσης το σέρβις ήταν γρήγορο και το φαγητό αρκετά νόστιμο. Η ορχήστρα αποτελούταν από τρία σε νεαρή ηλικίας κάνοντας πολύ κέφι κάτι που λείπει από αρκετά μαγαζιά.\nΤρίτη (4/10/16) Βράδυ μετά από δουλειά με συνεργάτες επισκέφτηκα ξανά το μαγαζί, αυτή τη φορά χωρίς να υπάρχει ζωντανή μουσική. Το μαγαζί είχε 8-10 παρέες σε ήσυχο συζητήσιμο κλίμα. Η σερβιτόρα μπορεί να καθυστέρησε λίγο να μας πάρει παραγγελία ίσως επειδή ήταν μόνη της, όμως ήταν ευγενική ζητώντας μας συγγνώμη και κατανόηση. Το φαγητό ήταν πάλι εξαιρετικό, ειδικά η ποικιλία κρεατικών.\n*Πραγματικά απόρησα με τα αρνητικά σχόλια. Μάλλον κάτι να άλλαξαν στο μαγαζί από τις προηγούμενες κριτικές.\n*θα το συνιστούσα ανεπιφύλακτα σε οποιονδήποτε ανεξαρτήτου ηλικίας


Στα φαρμακεία τα self tests: Ανοίγει η πλατφόρμα self-testing.gov.gr - Ionianet.gr\nΟδηγίες προς τους μαθητές Λυκείου και τους καθηγητές\nΣτα φαρμακεία της Αθήνας και της Θεσσαλονίκης διατίθενται από σήμερα τα περίπου 1 εκατομ. self tests για τον κορωνοϊό. Στόχος είναι μέχρι την Παρασκευή να έχουν προμηθευτεί και τα υπόλοιπα φαρμακεία της επικράτειας, ώστε να δοθούν σε μαθητές ηλικίας 16-18 ετών και καθηγητές της μέσης εκπαίδευσης, που είναι σε προτεραιότητα, προκειμένου να πραγματοποιηθεί με ασφάλεια η επιστροφή στα σχολεία.\nΩστόσο, δεν έλειψαν και τα προβλήματα στη διανομή των tests στα φαρμακεία, αφού σε πολλές περιπτώσεις δεν έφτασαν σε ατομική συσκευασία, αλλά σε συσκευασίες των… 25 τεμαχίων. Έτσι, οι φαρμακοποιοί καλούνται να μοιράσουν τα υλικά του τεστ σε ατομικά… σακουλάκια, κάτι που είναι και χρονοβόρο αλλά και επικίνδυνο, αφού πρέπει να τηρούνται αυστηρά οι κανόνες υγιεινής.\nself-testing.gov.gr: Ανοίγει η πλατφόρμα για τα self tests\nΑνοίγει το απόγευμα η πλατφόρμα καταχώρησης και ενημέρωσης για την χορήγηση των self tests. Αρχικά, ξεκινάει η διάθεση τους αποκλειστικά για μαθητές Λυκείου 16-18 ετών και εκπαιδευτικούς της μέσης εκπαίδευσης, από την Πέμπτη στα μεγάλα αστικά κέντρα και από την Παρασκευή στην υπόλοιπη Ελλάδα.\nΗ πλατφόρμα καταχώρησης, self-testing.gov.gr, θα ανοίγει μόνο με τον ΑΜΚΑ μαθητών και εκπαιδευτικών. Επομένως οι υπόλοιποι δικαιούχοι-πολίτες των παραγωγικών ηλικιών από 18 έως 67 ετών και οι άνω των 67 ετών δε θα πρέπει να προσέρχονται στα φαρμακεία για την προμήθεια των self tests, αυτή την εβδομάδα.\nSelf tests: Τι πρέπει να κάνουν οι μαθητές\nΗ καταχώρηση των self tests ανά ΑΜΚΑ γίνεται σε πραγματικό χρόνο για να αποφευχθούν φαινόμενα πολλαπλής ζήτησης των tests σε διαφορετικά φαρμακεία από το ίδιο άτομο. Στην περίπτωση αυτή το σύστημα θα ενημερώνει με μήνυμα το φαρμακοποιό ότι «ο πολίτης δεν δικαιούται self test» και δε θα προχωρά η διαδικασία καταχώρησης.\nΚάθε πολίτης δικαιούται ένα δωρεάν self test την εβδομάδα, τέσσερα τον μήνα, για διάστημα δύο μηνών, τα οποία μπορεί να προμηθευτεί με την επίδειξη του ΑΜΚΑ και της αστυνομικής του ταυτότητας από το φαρμακείο. Τα κιτ για τα ανήλικα τέκνα τα παραλαμβάνουν οι γονείς ή οι νόμιμοι κηδεμόνες τους. Μαζί με το κιτ του self test, παραλαμβάνονται από τον φαρμακοποιό και οι γραπτές οδηγίες για τη σωστή λήψη του δείγματος.


Aldemar Royal Olympian | ΘΑΛΑΣΣΙΑ ΣΠΟΡ & ΑΛΛΑ - Aldemar Royal Olympian\nΕΝΑΣ ΚΟΣΜΟΣ ΓΕΜΑΤΟΣ ΕΝΕΡΓΕΙΑ ΚΑΙ ΔΙΑΣΚΕΔΑΣΗ\nΗ ιδανική τοποθεσία του Royal Olympian όχι μόνο χαρίζει τη μοναδική θέα του απέραντου γαλάζιου, αλλά σας ανοίγει ένα κόσμο γεμάτο ενέργεια και χαρά. Η χρυσαφένια, αμμώδης παραλία που απλώνεται κατά μήκος 2 χιλιομέτρων και το άψογα διατηρημένο και καλοφροντισμένο περιβάλλον αποτελούν το σκηνικό των υπαίθριων δραστηριοτήτων σας. Η πληθώρα των σπορ και των δραστηριοτήτων που σας προσφέρονται θα μετατρέψουν τη διαμονή σας σε μια αξέχαστη εμπειρία διακοπών και θα σας γεμίσουν υπέροχα συναισθήματα! Τα παιδιά θα μαγευτούν, ενώ οι μεγάλοι ξαναγίνουν παιδιά!\n4 γήπεδα τένις, δυνατότητα βραδινού τένις σε φωταγωγημένα γήπεδα, μαθήματα από επαγγελματίες και ενοικίαση εξοπλισμού είναι όλα όσα χρειάζεστε για να απολαύσετε το αγαπημένο σας σπορ ή για να ξεκινήσετε ένα νέο χόμπι στο Royal Olympian. Οι προπονητές μας, επαγγελματίες και γνωστοί στο χώρο του τένις, είναι πρόθυμοι να διδάξουν είτε σε αρχάριους είτε σε προχωρημένους παίκτες και να σας εισάγουν στον κόσμο αυτού του εξαιρετικού αθλήματος.\nΕάν η ηλιοθεραπεία σας ακούγεται βαρετή, τότε πρέπει να επισκεφτείτε τη Σχολή Θαλάσσιων Σπορ του Royal Olympian! Γνωρίστε τους πιο φιλόξενους και ευχάριστους προπονητές και επιλέξτε τη δραστηριότητα που σας ταιριάζει! Με αφετηρία την υπέροχη, αμμώδη παραλία, απολαύστε μια βόλτα στα γαλάζια νερά του Ιόνιου Πελάγους. Χαλαρωτικά, διασκεδαστικά ή πιο περιπετειώδη σπορ, βρίσκονται όλα στη διάθεσή σας: ιστιοσανίδα, θαλάσσιο σκι, θαλάσσιο αλεξίπτωτο, kite-surfing, θαλάσσιο ποδήλατο, wakeboard, κανό, φουσκωτές κουλούρες & μπανάνα, αλλά και μαθήματα θαλάσσιων σπορ.\nΕίτε είστε φανατικός ποδηλάτης, είτε απλά απολαμβάνετε το ποδήλατο όταν σας δίνεται η ευκαιρία, το Royal Olympian είναι το ιδανικό μέρος για να συνδυάσετε τις διακοπές με το αγαπημένο σας σπορ. Άλλωστε αυτό επιβεβαιώνει και η πιστοποίηση του ξενοδοχείου μας ως Bike Friendly ξενοδοχειακός προορισμός*! Η περιοχή έχει πολλά να ανακαλύψεις και είναι ιδανική τόσο για τους ποδηλάτες δρόμου, όσο για όσους αγαπούν τις διαδρομές εκτός δρόμου. Η ευρύτερη περιοχή και το τοπίο προσφέρεται για έμπειρους, αλλά και για αρχάριους ποδηλάτες. Παράλληλα, το κλίμα της Δυτικής Πελοποννήσου προσφέρει εξαιρετικές συνθήκες για ποδηλασία, ενώ οι ελεύθεροι από κίνηση δρόμοι ευνοούν την εξερεύνηση της ακτογραμμής, των μικρών γραφικών χωριών, των γύρω οινοποιείων και άλλων σημείων ενδιαφέροντος.\nΑκόμα, η ομάδα animation φροντίζει καθημερινά την ψυχαγωγία σας προφέροντας μια μεγάλη γκάμα δραστηριοτήτων που θα γεμίσει το πρόγραμμά σας, πρωί και βράδυ! Πιλάτες, γιόγκα, αερόμπικ, γυμναστική στην πισίνα, αλλά και βραδιές live μουσικής, βραδιές ντίσκο, προγράμματα για όλη την οικογένεια, πάρτυ στην παραλία, διαγωνισμοί χορού, ακόμα και ελληνικοί παραδοσιακοί χοροί σας περιμένουν στο Royal Olympian!\nΣΤΟ ROYAL OLYMPIAN\nΤο ξενοδοχείο Aldemar Royal Olympian με το Elements Dine Around all inclusive πρόγραμμα, σ...\nΣυγκαταλέγεται ανάμεσα στα 10 καλύτερα Thalasso Centres παγκοσμίως. Το Royal Olympian Thal...\nΤα καταστήματα που βρίσκονται εντός του Aldemar Royal Olympian προσφέρονται για πάσης φύσε...


Δυναμίτης PRESS ....Politics news : Αλ. Χαρίτσης: Με ένα απλό «κλικ» οι άδειες για τουριστικά καταλύματα και καταστήματα...ΑΝΤΕ ΝΑ ΔΟΥΜΕ\nΑλ. Χαρίτσης: Με ένα απλό «κλικ» οι άδειες για τουριστικά καταλύματα και καταστήματα...ΑΝΤΕ ΝΑ ΔΟΥΜΕ\nΈως το τέλος Μαΐου θα αδειοδοτούνται χωρίς κόστος και με ένα απλό «κλικ» τα καταστήματα υγειονομικού ενδιαφέροντος και τα τουριστικά καταλύματα.\nΗ σχετική Κοινή Υπουργική Απόφαση που δημοσιεύτηκε στο Φύλλο της Κυβέρνησης (ΦΕΚ Β' 1723/18-05-2017) αφορά στις διαδικασίες ίδρυσης των καταστημάτων υγειονομικού ενδιαφέροντος, όπως αυτά ορίζονται στο άρθρο 80 του ν. 3463/2006, καθώς και στα θέατρα και τους\nκινηματογράφους, όπως αυτά εμπίπτουν στο πεδίο εφαρμογής του άρθρου 2 του ν. 4442/2016. Στο πεδίο εφαρμογής της παρούσας εμπίπτουν και τα καταστήματα υγειονομικού ενδιαφέροντος εντός τουριστικών καταλυμάτων.


Ο Επίσκοπος Αμαθούντος τέλεσε χειροτονία νέου Πρεσβυτέρου - Ορθοδοξία News Agency\nHome \_ Αυτοκέφαλες Εκκλησίες \_ Εκκλησία της Κύπρου \_ Ι.Μ. Λεμεσού \_ Ο Επίσκοπος Αμαθούντος τέλεσε χειροτονία νέου Πρεσβυτέρου\n26/03/2022 26/03/2022 Την παραμονή της εορτής του Ευαγγελισμού ο Θεοφιλέστατος Επίσκοπος Αμαθούντος κ. Νικόλαος χοροστάτησε της ακολουθίας του Εσπερινού στον ιερό καθεδρικό ναό Αγίας Νάπας. Στις 25 Μαρτίου προεξήρχε της Θείας Λειτουργίας στον ιερό ναό Παναγίας Ευαγγελίστριας, Κάτω Πολεμιδιών. Κατά την διάρκεια της Θείας Λειτουργίας τέλεσε την χειροτονία εις πρεσβύτερόν του διακόνου του ναού, π. Στυλιανού Φιλίππου....\n26 Μαρτίου, 2022 - 14:34\nΟ Επίσκοπος Αμαθούντος τέλεσε χειροτονία νέου Πρεσβυτέρου\nΤην παραμονή της εορτής του Ευαγγελισμού ο Θεοφιλέστατος Επίσκοπος Αμαθούντος κ. Νικόλαος χοροστάτησε της ακολουθίας του Εσπερινού στον ιερό καθεδρικό ναό Αγίας Νάπας.\nΣτις 25 Μαρτίου προεξήρχε της Θείας Λειτουργίας στον ιερό ναό Παναγίας Ευαγγελίστριας, Κάτω Πολεμιδιών. Κατά την διάρκεια της Θείας Λειτουργίας τέλεσε την χειροτονία εις πρεσβύτερόν του διακόνου του ναού, π. Στυλιανού Φιλίππου.\nΜετά το πέρας της Θείας Λειτουργίας ο Θεοφιλέστατος χοροστάτησε της πανηγυρικής Δοξολογίας για την Εθνική Επέτειο της Ελληνικής Επανάστασης του 1821. Τον πανηγυρικό της ημέρας εκφώνησε ο κ. Σάββας Στούπας μέλος του διοικητικού συμβουλίου του ΤΕΠΑΚ.\nΟ Θεοφιλέστατος παρευρέθηκε και στην μαθητική παρέλαση της Λεμεσού, μαζί με τον Πανιερώτατο Μητροπολίτη κ. Αθανάσιο.\nΕτικέτες: Επίσκοπος Αμαθούντος, Επίσκοπος Αμαθούντος Νικόλαος, Ι.Μ. Λεμεσού, χειροτονία πρεσβυτέρου


Seventeen Pure Eau De Toilette & Body Silk : Review\nΉθελα να σας δείξω το άρωμα που φοράω συχνά και έχω ακούσει αρκετά κολακευτικά σχόλια. Έμενα μου αρέσει γιατί είναι αισθησιακό και σαγηνευτικό! Εντυπωσιάζει και προσφέρει μια ιδιαίτερη και ξεχωριστή γοητεία...\nΕίναι το Pure Edt από την Seventeen.\nΆρωμα του ανήκει στην κατηγορία Floral – Oriental.\n(δεν είναι πολύ βαρύ το άρωμα του)\nΣτην πρώτη επαφή, οι φρουτώδεις νότες από σπόρους celery, tagete και plum, μαζι με δροσερές νότες του bergamot, orange και grapefruit, προφέρουν αίσθηση ξεχωριστής φρεσκάδας. Αμέσως μετά η πουδροειδής, λουλουδάτη, «floral καρδιά» του αρώματος, από rose, iris, jasmine και violet που προσθέτουν τη μοναδικότητα και το βάθος του αρώματος. Οι «ανατολίτικες» νότες του αρώματος από sandalwood, labdanum, musk cedarwood και amber ενισχυμένες με γλυκό ρετσίνι vanilla και patchouli ισχυροποιούν την αίσθηση της ευωδιάς και προκαλούν μια διάθεση ερωτικής αποπλάνησης!\nΟ συνδυασμός του μαζί με το γαλάκτωμα σώματος ενισχύει τη διάρκεια της μυρωδιάς του αρώματος και τη διατηρεί για πολλές ώρες.\nΓαλακτώμα Σώματος Pure, Seventeen.\n(δίνει λάμψη και ομοιομορφία στο δέρμα)\nΤο γαλάκτωμα σώματος είναι συμπληρωματικό του αρώματος Pure. Περιέχει ποσοστό της essance του και γι’ αυτό χαρίζει διακριτικά την ευωδιά που το χαρακτηρίζει. Επιπλέον οι ειδικές πέρλες που περιέχει, προσφέρουν διακριτική λάμψη, φωτεινότητα και φρεσκάδα στην επιδερμίδα. Προσφέρει βαθιά ενυδάτωση καθώς περιέχει βιταμίνες F & E. Απορροφάται εύκολα από το δέρμα και την αφήνει λεία την επιδερμίδα χαρίζοντας την βελούδινη υφή ενώ συγχρόνως αρωματίζει απαλά το δέρμα.\nFacebook Twitter Google+ Pinterest Email Ετικέτες Αρώματα, Κρέμες Σώματος, Body, Body Lotion, Fragrance, Review, Seventeen\nNails Art Design Greece 16 Σεπτεμβρίου 2012 - 2:39 μ.μ.\nΚαλησπέρα έχεις βραβείακι .http://nailsartgr.blogspot.gr/2012/09/liebster-award.html#comment-form\nEleftheria S. 16 Σεπτεμβρίου 2012 - 7:16 μ.μ.\nΣε ευχαριστώ πολύ Nails Art Design Greece!!Θα κάνω το ανάλογο ποστ σύντομα!\nΜΑΡΙΑ Π. (BeautyGirl) 16 Σεπτεμβρίου 2012 - 10:10 μ.μ.\nΠρώτη φορά τα βλέπω αυτά τα προϊόντα από Seventeen, αν και αγαπώ τα προϊόντα της και έχω πάρα πολλά!Μου ξέφυγαν!Να μια ευκαιρία να τα μάθω! Μπράβο για το post!\nEleftheria S. 17 Σεπτεμβρίου 2012 - 4:03 μ.μ.\nΕυχαριστώ πολύ ΜΑΡΙΑ Π.!! Άρωμα από την Seventeen πρώτη φορά δοκίμασα και ενθουσιάστηκα!! Όμως το γαλάκτωμα σώματος το χρησιμοποιώ εδώ και αρκετά χρόνια, έχω δοκιμάσει αρκετά αρώματα , μου αρέσουν που αφήνουν ένα άρωμα που διαρκεί, λάμψη και ομοιομορφία στο δέρμα(οι ατέλειες κρύβονται)!! Δοκίμασε το!!\nMary 17 Σεπτεμβρίου 2012 - 8:04 μ.μ.\nθα το δοκιμάσω!! έψαχνα καιρό ένα οικονομικό άρωμα....\nDwra Rd 18 Σεπτεμβρίου 2012 - 2:58 μ.μ.\nΗ αλήθεια είναι ότι ούτε εγώ ήξερα για αυτά τα προϊόντα από την seventeen!! Ενδιαφέρον ακούγεται....!!! Όταν πάω Hondos θα δοκιμάσω το άρωμα!! :)\nria orsop 14 Ιανουαρίου 2014 - 1:11 μ.μ.\nΠοια ειναι η τιμη τ αρωματος?\nEleftheria S. 15 Ιανουαρίου 2014 - 1:33 μ.μ.\nΔυστυχώς δεν ξέρω ακριβώς, νομίζω γύρω 10-15 ευρώ κάνει!\nΣωτηρία-Μαρία Ροθώνη 29 Ιανουαρίου 2017 - 1:10 μ.μ.\nΠήπως ξέρει κανείς γιατί δεν το πουλάνε πια ..; :( ήταν πραγματικά καταπληκτικό!\nEleftheria Siatira 10 Φεβρουαρίου 2017 - 10:39 μ.μ.\nΝομίζω οτι το εχει ο hondos απλά εχει αλλάξει συσκευασία.


1 ΑΝΑΡΤΗΤΕΑ ΣΤΟ ΙΑ ΙΚΤΥΟ Π Ρ Ο Σ Ο Χ Η στους όρους της παρούσας απόφασης Άµφισσα ΕΛΛΗΝΙΚΗ ΗΜΟΚΡΑΤΙΑ ΠΕΡΙΦΕΡΕΙΑ ΣΤΕΡΕΑΣ ΕΛΛΑ ΑΣ ΓΕΝΙΚΗ ΙΕΥΘΥΝΣΗ ΑΝΑΠΤΥΞΗΣ Αριθ. Πρωτ: 2270/Θ.1 / 1763 ΙΕΥΘΥΝΣΗ ΑΝΑΠΤΥΞΗΣ Σχετ : 1903/Θ.1/1479/2014 ΠΕΡΙΦΕΡΕΙΑΚΗΣ ΕΝΟΤΗΤΑΣ ΦΩΚΙ ΑΣ ΤΜΗΜΑ XΟΡΗΓΗΣΗΣ Α ΕΙΩΝ ΑΝΑΠΤΥΞΗΣ, Αριθ. καταχώρησης : 66 ΕΝΕΡΓΕΙΑΣ & ΦΥΣΙΚΩΝ ΠΟΡΩΝ Ταχ. /νση : Γιδογιάννου 31 - ΑΜΦΙΣΣΑ Ταχ. Κώδικας : Πληροφορίες :.Κοντοκοντής Τηλέφωνο : FAX : Θ Ε Μ Α : Άδεια λειτουργίας εκσυγχρονισθέντος (και επεκταθέντος) εργοστασίου πλαστικών ειδών συσκευασίας, της εταιρείας ΠΛΑΣΤΙΚΑ ΚΟΤΡΩΝΗΣ Α.Β.Ε.Ε, στην Τοπ. Κοινότητα Μαλαµάτων, του ήµου ωρίδας της Περιφερειακής Ενότητας Φωκίδας. ΚA 2008 : ΠΕΡΙΟΧΗ : ΜΑΛΑΜΑΤΑ Α.Φ.Μ. : Εχοντας υπόψη : Α Π Ο Φ Α Σ Η Ο ΑΝΤΙΠΕΡΙΦΕΡΕΙΑΡΧΗΣ ΦΩΚΙ ΑΣ 1. Οι διατάξεις των Νόµων 6422/1934, 3200/1955, 1360/1983, 1650/86, 2218/94, 2240/1994, 4014/2011, 3982/ /2012 και 4155/2013, του Ν /1949, του άρθρου 4 του Α.Ν. 207/1967, του από Β.., του από Β.. όπως αυτό τροποποιήθηκε και συµπληρώθηκε µε το από Β.., καθώς και των Π /1981 και 274/ Τον Οργανισµό της Περιφέρειας Στερεάς Ελλάδας ( Π.. 148/2010, Φ.Ε.Κ.241/Α / ). 3. Η απόφαση µε αριθµό οίκ /2885/ ( ΦΕΚ 2542/Β / ) του Περιφερειάρχη Στερεάς Ελλάδας περί ανάθεσης άσκησης αρµοδιοτήτων στους εκλεγµένους Αντιπεριφερειάρχες Στερεάς Ελλάδας.\n2 4. Την υπ αριθ. 1126/ απόφαση του Αντιπεριφερειάρχη Φωκίδας παροχή εξουσιοδότησης υπογραφής σε Προϊσταµένους Υπηρεσιών της Περιφέρειας Στερεάς Ελλάδας. 5. Tην υπ αριθ. Υ.Α 1958/ (ΦΕΚ 21/Β ), περί κατάταξης δηµοσίων και ιδιωτικών έργων και δραστηριοτήτων σε κατηγορίες κλπ, όπως αυτή τροποποιήθηκε και ισχύει σήµερα. 6. Την υπ αριθ. 3137/191/Φ.15/ Κ.Υ.Α (ΦΕΚ 1048/Β / ), περί αντιστοίχησης των κατηγοριών των βιοµηχανικών δραστηριοτήτων µε τους βαθµούς όχλησης κλπ. 7. Την υπ αριθ. Φ.15/4187/266/ Κ.Υ.Α (ΦΕΚ 1275/Β ), περί καθορισµού Πρότυπων Περιβαλλοντικών εσµεύσεων (ΠΠ ), κατά κλάδο δραστηριότητας, στην Άδεια Εγκατάστασης- Λειτουργίας κλπ. 8. Τις µε αριθµό πρωτ: 1903/Θ.1/1479/ , 2270/Θ.1/1763/ αιτήσεις της εταιρείας ΠΛΑΣΤΙΚΑ-ΚΟΤΡΩΝΗΣ Α.Β.Ε.Ε., µε τις οποίες ζητά την χορήγηση άδειας λειτουργίας τουεκσυγχρονισθέντος και επεκταθέντοςεργοστασίου της παραγωγής πλαστικών ειδών συσκευασίας, που ευρίσκεται στην περιοχή της Τοπ. Κοινότητας Μαλαµάτων του ήµου ωρίδας Π.Ε. Φωκίδας. 9. Την υπ αριθ. 1863/Θ.1/1441/ απόφασή µας, µε την οποία είχαµε χορηγήσει άδεια επέκτασης και εκσυγχρονισµού για το εργοστάσιο της αιτούσας. Α π ο φ α σ ί ζ ο υ µ ε 1. Χορηγούµε άδεια λειτουργίας αορίστου χρόνου, µετά από την επέκταση και τον εκσυγχρονισµό, στο εργοστάσιο παραγωγής πλαστικών ειδών συσκευασίας της εταιρείας ΠΛΑΣΤΙΚΑ - ΚΟΤΡΩΝΗΣ Α.Β.Ε.Ε., που ευρίσκεται στην περιοχή της Τοπ. Κοινότητας Μαλαµάτων, του ήµου ωρίδας Π.ΕΦωκίδας, όπως αυτό εικονίζεται στα σχεδιαγράµµατα που θεωρήσαµε µε την υπ αριθ. 1863/Θ.1/1441/ απόφασή µας, µε τα πιο κάτω ειδικότερα στοιχεία : α)θέση: Νοµός : ΦΩΚΙ ΑΣ ήµος : ΩΡΙ ΑΣ Τοποθεσία : εκτός σχεδίου Τοπ. Κοινότητα : ΜΑΛΑΜΑΤΑ β ) Κ ά τ ο χ ο ς : ΠΛΑΣΤΙΚΑ ΚΟΤΡΩΝΗΣ Α.Β.Ε.Ε γ ) Είδος Εγκατάστασης : εργοστάσιο παραγωγής πλαστικών ειδών συσκευασίας\n3 .δ )Ι σ χ ύ ς(παραγ.µηχ/των): Κινητήρια Θερµική Αξία Μηχ/κού Εξοπλ. νόµιµα λειτουργούσα : 2.202,70 ΗΡ 480,60 KW εκσυγχρονισµού : 2.129,60 ΗΡ 250,90 KW αφαιρεθείσα : 518,60 ΗΡ 123 KW αυθαίρετη : ΗΡ KW ζητούµενη : ΗΡ KW µηχ/των προστ. περιβαλ : ΗΡ KW κλιµατισµού παραγωγής. : HP KW Σ υ ν ο λ ι κ ή : 3.813,60 ΗΡ 608,50 KW Κινητήρια ισχύς περιβάλλοντος : ΗΡ..... KW - Κινητήρια ισχύς κλιµατισµού :......ΗΡ..... KW ε ) Ατµολέβητες : Κατηγορία ΠΥ... ΠΠ ΠΥ ΠΠ.... στ ) εξαµενές - χωρητικότητα : Η άδεια αυτή χορηγείται επ αόριστο, µε την επιφύλαξη της τήρησης των κειµένων διατάξεων, που αναφέρονται στο σκεπτικό της απόφασης αυτής και µε τους εξής όρους : ( α ) Να υπάρχουν και να διατηρούνται σε καλή κατάσταση τα αναγκαία µέτρα ασφαλείας για τη ζωή και την υγεία των εργαζοµένων (π.χ. τοποθέτηση προστατευτικών περιφραγµάτων προ των µηχανηµάτων που κινούνται επικίνδυνα, εξασφάλιση επαρκούς φωτισµού και αερισµού στο χώρο εργασίας, πρόχειρο φαρµακείο, κ.λ.π.). ( β ) Να τηρούνται τα µέτρα πυρασφαλείας που προβλέπονται από την Μελέτη Πυρασφαλείας µε αριθµό 418 της Πυροσβεστικής Υπηρεσίας Ιτέας και να ανανεώνεται το σχετικό πιστοποιητικό πυρασφάλειας µέσα σ ένα µήνα το βραδύτερο πριν από την λήξη του. ( γ ) Να λαµβάνονται όλα τα αναγκαία µέτρα για την προστασία του περιβάλλοντος και για την µη πρόκληση ενοχλήσεων στους περιοίκους και να τηρούνται τα προβλεπόµενα από τις διατάξεις του Π /1981 (ΦΕΚ 293/A ), της ΥΑ 48963/703/ (ΦΕΚ 2703/Β /2012) και την αριθµ. 2544/98301/ εγκεκριµένη Μ.Π.Ε, η οποία θα πρέπει ν ανανεώνεται πριν από την λήξη της. ( δ ) Να τηρούνται οι αστυνοµικές, υγειονοµικές και του Υπουργείου Εργασίας διατάξεις. ( ε ) Πριν την έναρξη λειτουργίας της επιχείρησης, οι ενδιαφερόµενοι οφείλουν να εφοδιασθούν µε άδεια λειτουργίας από την Υπηρεσία µας 3. Η Υπηρεσία µας επιφυλάσσει το δικαίωµα να επιβάλλει την εκτέλεση µεταρρυθµίσεων και περιορισµών στην ανωτέρω εγκατάσταση, σε κάθε περίπτωση που θα διαπιστωθεί ότι είναι αναγκαίο για να εκπληρωθεί ο σκοπός των ως άνω διατάξεων. 4. Για την απαιτούµενη σύµφωνα µε τις διατάξεις των σχετικών από και Β.. καθώς και του 902/75 Π.. υπεύθυνη επίβλεψη, λειτουργία και συντήρηση της εγκαταστάσεως πρέπει να προσλαµβάνεται πρόσωπο που να έχει από τα προβλεπόµενα από τις διατάξεις αυτές και κάθε άλλη σχετική, προσόντα. 5. Η άδεια αυτή µεταβιβάζεται µόνον κατόπιν προηγούµενης εγκρίσεως του Περιφερειάρχη. Χωρίς αυτήν την έγκριση η επιχείρηση δεν µπορεί να λειτουργήσει στο όνοµα φυσικού ή νοµικού προσώπου άλλου, εκτός του ανωτέρω στο όνοµα του οποίου εκδόθηκε.\n4 6. Η άδεια αυτή δεν απαλλάσσει τον κάτοχο από την υποχρέωση να εφοδιασθεί µε άλλη άδεια, αν από άλλες διατάξεις προκύπτει αντίστοιχη υποχρέωση. 7. Κατά της παρούσας, µπορεί ν ασκηθεί προσφυγή εντός (15) ηµερών, σύµφωνα µε τις διατάξεις του άρθρου 227 του Ν.3852/2010. Μέχρι την έναρξη λειτουργίας της οικείας αυτοτελούς Υπηρεσίας Εποπτείας ΟΤΑ, ο έλεγχος νοµιµότητας της παρούσας ασκείται από τον Γενικό Γραµµατέα της Αποκεντρωµένης ιοίκησης Θεσσαλίας-Στερεάς Ελλάδας, σύµφωνα µε το άρθρο 238 του Ν. 3852/2010 και ασκείται δια µέσου της Υπηρεσίας µας. Μ.Ε.Α Ο ΙΕΥΘΥΝΤΗΣ ΗΛΙΑΣ ΗΜΗΤΡΕΛΟΣ Γραµµάτια : Για την έκδοση της απόφασης αυτής εκδόθηκαν τα εξής γραµµάτια : Αριθµός Παρασ/κού 3 / Εθνικής Τράπεζας, αξίας 150 e.\n5 ΚΟΙΝΟΠΟΙΗΣΕΙΣ : (1) Υπουργείο Οικονοµικών Γεν.Γραµ.Εθν.Στατ.Υπηρ.της Ελλάδος /νση Στατιστικών ευτερογενούς Τοµέα Τµήµα Στατιστικών Μεταποίησης, Ερευνας και Τεχνολογίας Πειραιώς 46 & Επονιτών ΠΕΙΡΑΙΑΣ Ταχ.Θυρ:80847 (2) ΠΕΡΙΦΕΡΕΙΑ ΣΤΕΡΕΑΣ ΕΛΛΑ ΑΣ ΓΕΝΙΚΗ /ΝΣΗ ΑΝΑΠΤΥΞΗΣ /ΝΣΗ ΒΙΟΜΗΧΑΝΙΑΣ ΕΝΕΡΓΕΙΑΣ & ΦΥΣΙΚΩΝ ΠΟΡΩΝ Αρκαδίου ΛΑΜΙΑ (3) ΠΕΡΙΦ.ΕΝΟΤΗΤΑ ΦΩΚΙ ΑΣ Τµήµα Περ/ντος & Υδροοικονοµίας ΑΜΦΙΣΣΑ (4) ήµος ωρίδας ΛΙ ΟΡΙΚΙ (5) Επιθεώρηση Εργασίας Ν. Φωκίδας ΑΜΦΙΣΣΑ (6) Πυροσβεστική Υπηρεσία Ιτέας ΙΤΕΑ (7).Ε.Η Ναυπάκτου ΝΑΥΠΑΚΤΟΣ (8) ΠΛΑΣΤΙΚΑ - ΚΟΤΡΩΝΗΣ Α.Β.Ε.Ε. Μαλάµατα ΕΥΠΑΛΙΟ (9) Αστυνοµικό Τµήµα Ευπαλίου ΕΥΠΑΛΙΟ (Με την παράκληση να παρακολουθεί την εφαρµογή και τήρηση των όρων της απόφασης αυτής) ΕΣΩΤΕΡΙΚΗ ΙΑΝΟΜΗ : 1. Χρ. Αρχείο (Φ.14.2 ) 2. Φάκ. αδείας.


Στον Πανερυθραϊκό ο Αθανασούλας! (pic) | ebasket.gr\nΚεντρική A2 Στον Πανερυθραϊκό ο Αθανασούλας! (pic)\nΔημοσίευση στις 04/08 15:15\nΣ΄ακόμη μία εξαιρετική μεταγραφική κίνηση προχώρησε ο Πανερυθραϊκός. Η ομάδα της Νέας Ερυθραίας ανακοίνωσε την απόκτηση του Γιάννη Αθανασούλα, που πέρσι φόρεσε τη φανέλα του Κόροιβου Αμαλιάδας.\n“Στον Πανερυθραϊκό ο Αθανασούλας!\nΣτις πρώτες του δηλώσεις ως παίκτης του Πανερυθραϊκού, ο Γιάννης Αθανασούλας, μιλώντας στο www.panerythraikosbc.gr, επισήμανε: «Καταρχάς είναι μεγάλη μου η χαρά και είμαι πολύ ικανοποιημένος που ανήκω πλέον στην Οικογένεια του Πανερυθραϊκού. Σε έναν Σύλλογο με πολύ σταθερή παρουσία όλα αυτά τα χρόνια στο υψηλό επίπεδο και που τα τελευταία χρόνια κάνει συνεχή βήματα εξέλιξης. Γενικότερα, το brand του Πανερυθραϊκού είναι πια πολύ δυνατό και μάλιστα με ένα ιδιαίτερα ελκυστικό μοντέλο, η οποία σε συνάρτηση με την πρωτοφανή διοικητική σταθερότητα που διακρίνει το κλαμπ, αποτελεί κίνητρο για κάθε αθλητή. Οι συνθήκες που προσφέρει ο Σύλλογος είναι άριστες, θα έλεγα σε επαγγελματικά πρότυπα. Είναι σπουδαίο πράγμα το να μπορεί ο μπασκετμπολίστας να αφοσιώνεται στο αμιγώς αγωνιστικό κομμάτι και να ασχολείται μόνο με το πώς θα βελτιωθεί και το πώς θα συνεισφέρει τα μέγιστα στο παρκέ, χωρίς να ασχολείται με ο,τιδήποτε άλλο πέραν του μπάσκετ. Από την πρώτη προσέγγιση με την ομάδα και τον κόουτς Χουχουλή είδα πολύ θετικά την προοπτική του Πανερυθραϊκού, υπήρξε ταύτιση απόψεων, καθώς ο Σύλλογος έχει δημιουργήσει ένα άκρως ελκυστικό πρότζεκτ, έχει ένα ελπιδοφόρο όραμα, με επένδυση στις Ακαδημίες και τις μικρές ηλικίες, με πολύ στοχευμένες κινήσεις, επιδιώκοντας να μεγαλώσει ο Σύλλογος με αργά και πολύ σταθερά βήματα, κάτι το οποίο με εκφράζει απόλυτα. Και θεωρώ ότι, με την εμπειρία μου όλα αυτά τα χρόνια στο χώρο, μπορώ και εγώ να προσφέρω σε αυτό το “μονοπάτι” που θέλει να χαράξει ο Σύλλογος. Θα ήθελα να ευχαριστήσω τόσο τη διοίκηση, όσο και τον κόουτς Χουχουλή, που με εμπιστεύθηκαν για να γίνω μέρος του πρότζεκτ και του οράματός τους, κάτι που με κάνει ιδιαίτερα χαρούμενο. Πιστεύω ότι με λίγα λόγια και πολλή δουλειά, μέρα με τη μέρα, μπορούμε να παρουσιάσουμε κάτι πολύ καλό και να οριοθετήσουμε όσο πιο ψηλά γίνεται τους στόχους μας μέσα από την πορεία μας, στη σεζόν που έρχεται»”.\nΠροηγούμενο ΟΦΗ: Ανανέωσε ο Μποχωρίδης\nΕπόμενο Κυκλοφορεί ελεύθερος ο Ρόμπινσον (pic)


Στικούδη: Καλο μεσημέρι σε όλους !!!!! Αυτη την Κυριακή ο τελικός του @DWTS_4 !!!! #vote_x11 http://t.co/UhBI8wWUoW | Diasimoi.GR\nΣτικούδη: Λίγο πριν «μονομαχήσει» με τον Ματιάμπα (φώτο)\nΚαλο μεσημέρι σε όλους !!!!! Αυτη την Κυριακή ο τελικός του @DWTS_4 !!!! #vote_x11 http://t.co/UhBI8wWUoW\nΗ Κατερίνα Στικούδη μας καλημέρισε σήμερα σε ρυθμούς... Dancing with the Stars! Η γλυκιά Κατερίνα φαίνεται πως το έχει ρίξει στις πρόβες, προσπαθώντας να είναι άψογη, καθώς την Κυριακή είναι ο μεγάλος τελικός του show χορού! Έχοντας για αντίπαλο τον επίσης ικανότατο Ησαΐα Ματιάμπα, η Κατερίνα μας θυμίζει να μην ξεχάσουμε να την ψηφίσουμε! Δεν μπορούμε να μη σχολιάσουμε, πως όποτε και όπου εμφανίζεται δημόσια, το μακιγιάζ της παραμένει εντυπωσιακό, το μανικιούρ.. εκτυφλωτικό και η Στικούδη μια χορεύτρια.. κούκλα!!


Αρθρα του auto τρίτη του 2004 - Hyundai Coupe 2,0 - Ακόμα πιο ισχυρό! - Test\nΑκόμα πιο ισχυρό!\nΤο δίλιτρο Coupe προσφέρει στον οδηγό του την απαιτούμενη ενεργητική ασφάλεια για να κινηθεί σε γοργούς ρυθμούς σε κάθε είδους διαδρομή.\nΟι ανταγωνιστικές επιδόσεις είναι το ζητούμενο σε μια ιδιαίτερη κατηγορία όπως αυτή των κουπέ οχημάτων. Η Hyundai εφοδίασε το ήδη επιτυχημένο εμπορικά Coupe με κινητήρα 2,0 λίτρων με απώτερο στόχο να “χτυπήσει” στα ίσα καταξιωμένους αντιπάλους στην κατηγορία.\nΈπειτα από την κατάργηση των τεκμηρίων διαβίωσης και τη μείωση των συντελεστών του φόρου ταξινόμησης το περασμένο φθινόπωρο, τα αυτοκίνητα με κινητήρες 2,0 λίτρων και άνω έχουν γίνει ακόμα πιο προσιτά για την τσέπη του Έλληνα καταναλωτή. Η Hyundai “αφουγκραζόμενη” τις νέες τάσεις της αγοράς, εφοδίασε το ήδη επιτυχημένο Coupe με κινητήρα 2,0 λίτρων 138 ονομαστικών ίππων (140 ίπποι στο δυναμόμετρο). Κύρια ατού του μοντέλου αποτελούν η πολύ καλή σχέση τιμής-αξίας και οι αναμφισβήτητα ανταγωνιστικές επιδόσεις που προσδίδει στο όχημα ο κινητήρας των 2,0 λίτρων. Εξωτερικά, το αμάξωμα χαρακτηρίζεται από τα έντονα διαδοχικά νεύρα που διατρέχουν το όχημα απ’ άκρη σ’ άκρη. Στο εμπρόσθιο τμήμα ξεχωρίζουν τα ευμεγέθη φωτιστικά σώματα με το τραπεζοειδές σχήμα. Η πίσω όψη δένει αρμονικά με την υπόλοιπη σπορτίφ συνολικά εικόνα του αμαξώματος αφού τόσο οι έντονες ακμές (που συνεχίζονται κατά μήκος του αμαξώματος) όσο και οι διπλές απολήξεις της εξάτμισης φανερώνουν το πραγματικό “δυνατό” πρόσωπο του αυτοκινήτου. Σπορτίφ στοιχεία συναντάμε και στον εσωτερικό διάκοσμο (όργανο μέτρησης ροπής, ενδείξεις για τη κατανάλωση της βενζίνης και βολτόμετρο όλα τοποθετημένα στη κεντρική κονσόλα). Θετικές είναι οι εντυπώσεις από την ποιότητα των υλικών και της συναρμολόγησης. Στο δρόμο το Coupe 2,0 είναι προβλέψιμο και ασφαλές σε κάθε είδους διαδρομή. Ο δίλιτρος κινητήρας συνδυάζεται με ένα 5τάχυτο κιβώτιο ταχυτήτων που έχει σωστή διάταξη σχέσεων, ενώ ο επιλογέας του είναι σαφής. Πολύ καλές εντυπώσεις μας άφησε το σύστημα πέδησης (τόσο σε αίσθηση, όσο και σε απόδοση), ενώ άμεσο και με καλή πληροφόρηση είναι και το σύστημα διεύθυνσης. Η τιμή του 2,0 Hyundai Coupe ανέρχεται στα 22.500 ευρώ και περιλαμβάνει όλα τα σύγχρονα μέσα εξοπλισμού άνεσης και 2 αερόσακους.\nTo μηχανικό σύνολο των 2,0 λίτρων παρουσιάζει καλή ελαστικότητα και απόκριση από τις χαμηλές στροφές, ενώ τα χαρακτηριστικά βελτιώνονται από το φάσμα των μεσαίων στροφών και άνω. Επίσης στα θετικά του στοιχεία συγκαταλέγεται και η ευστροφία, καθώς δε ζορίζεται να φθάσει σε σύντομο χρονικό διάστημα σε υψηλούς ρυθμούς περιστροφής. Στα αρνητικά, θα πρέπει να τονίσουμε τον υψηλό θόρυβο που παράγει το δίλιτρο μοτέρ μετά τις 4.000 σ.α.λ.


Fop.gr | Everest 2004\nΑναχώρηση της αποστολής για Νεπάλ με ενδιάμεσο σταθμό την Μπανκόγκ.\nΜε ανακούφιση και ανυπομονησία η ομάδα έφυγε από το πολύβουο Kathmandu και ξεκίνησε την πρόσβαση στο βουνό. Το πρόγραμμα περιλαμβάνει αρχικά ανάβαση στο Island Peak (6.189m) για λόγους εγκλιματισμού και στη συνέχεια προσέγγιση της κατασκήνωσης βάσης του Everest, από όπου θα ξεκινήσει η πολυήμερη προσπάθεια ανάβασης στην κορυφή του. Στην κατασκήνωση βάσης η ομάδα πρόκειται να φθάσει στις 1 ή 2 Απριλίου μετά από 10ήμερη πεζοπορία.\nΣήμερα το πρωί πετάμε επιτέλους με μικρό αεροπλάνο για το χωριό Lukla (2.800m), που είναι χτισμένο στους πρόποδες επιβλητικών κορυφών, που δεσπόζουν πάνω από την κοιλάδα του Khumbu. Η Lukla αποτελεί κομβικό χωριό πάνω στο μονοπάτι που οδηγεί στο base camp του Everest, καθώς μπορεί να μην διαθέτει καν δρόμο αλλά διαθέτει μικρό ορεινό αεροδρόμιο.\nΣτη διάρκεια της εβδομάδας που πέρασε, η ομάδα κάλυψε όλες τις τυπικές υποχρεώσεις που προηγούνται μιας αποστολής στα Ιμαλάϊα: οργάνωση εξοπλισμού, αγορά τελευταίων τροφίμων, εξασφάλιση της άδειας ανάβασης (65.000$) και άλλες προσωπικές αγορές της τελευταίας στιγμής.\nΣήμερα το μονοπάτι μας έφερε στο Namche Bazar (3.400m) το μεγαλύτερο χωριό της κοιλάδας Khumbu. Ο καιρός σχετικά καλός αλλά με σύννεφα, πράγμα που δεν βοήθησε και πολύ τον Παύλο στα γυρίσματα του. Η σύντομη αλλά συναρπαστική θέα του Kusum Kanguru έφερε αναμνήσεις σε όσους το έχουν επισκεφτεί στο παρελθόν και άνοιξε την όρεξη σε όσους θα το έβαζαν σαν στόχο στο μέλλον. Καλή επιτυχία στους φίλους από την Κρήτη και Αθήνα που θα το επισκεφτούν τον επόμενο μήνα.\nΓια τρίτη ημέρα, συνεχίζονται οι προσπάθειες για το στήσιμο της κατασκήνωσης βάσης στα 5.350m. Η δουλειά δεν είναι εύκολη. Φανταστείτε ένα απέραντο τοπίο που αποτελείται από μικρούς και μεγαλύτερους κρατήρες από πάγο ενώ το οξυγόνο φτάνει μόλις το 50% του οξυγόνου στο επίπεδο της θάλασσας, Έπειτα, χρησιμοποιώντας τις πέτρες, τα χαλίκια και τελικά τον ίδιο τον πάγο στρώνεται μία σχετικά επίπεδη επιφάνεια πάνω στην οποία θα στηθούν οι σκηνές, οι οποίες με τη σειρά τους θα αποτελέσουν την κουζίνα, την τραπεζαρία και όλα τα «δωμάτια» εκείνα που είναι χρήσιμα στους ορειβάτες για την προετοιμασία τους. Όπως χαρακτηριστικά λέει ο Σπύρος Σούλης, ο οποίος έφτασε πρώτος στο σημείο μαζί με τους Sherpas που θα τον βοηθήσουν για αυτόν ακριβώς τον σκοπό, «πρόκειται να στηθεί ένα ολόκληρο χωριό, πράγμα αληθινά κουραστικό.\nΗ όλη διαδικασία θα κρατήσει περίπου 10 ημέρες και το μεγαλύτερο μέρος της δουλειάς ξεκινά το μεσημέρι, όταν ο ήλιος, με όση δύναμη μπορεί να έχει με την θερμοκρασία υπό το μηδέν, λιώνει κάπως τον πάγο και έτσι κάνει ευκολότερη την διαμόρφωση του χώρου». Εδώ αξίζει να σημειώσουμε ότι η ελληνική αποστολή ήταν μία από τις πρώτες ομάδες που έφτασαν στο base camp, οπότε και εξασφάλισε την καλύτερη θέση, «πρώτο τραπέζι πίστα» θα λέγαμε μπροστά στην μεγάλη πρόκληση των επομένων ημερών, τον περίφημο παγετώνα Kumbu Icefall, με λίγα λόγια, το δυσκολότερο τεχνικά κομμάτι της ανάβασης.\nΜε ιδιαίτερα αναπτερωμένο το ηθικό, τα υπόλοιπα πέντε μέλη της ομάδας, εκτός του Σπύρου Σούλη, κατάφεραν να ανέβουν χτες (29/3/04) στην κορυφή του Island Peak, στα 6.189m. Μεθαύριο (1/4/04) αναμένεται να φθάσουν στην κατασκήνωση βάσης όπου τους περιμένει ο Σπύρος, μαζί με τον φωτογράφο της αποστολής, Ken Ferguson, και τους Sherpas, έχοντας διαμορφώσει τον χώρο όπου θα στηθούν οι βασικές σκηνές. Εκεί θα ξεκουραστούν, μετά από ένα κοπιαστικό μεν αλλά εξαιρετικά ικανοποιητικό εγχείρημα, το οποίο ήταν βασικό κομμάτι της προετοιμασίας τους. «Όλοι είμαστε πολύ καλά, υγιείς, με ηθικό ιδιαίτερα ακμαίο, και πολύ χαρούμενοι γιατί έχουμε πετύχει τους στόχους μας μέχρι στιγμής, ενώ είμαστε μέσα στο χρονοδιάγραμμα που είχαμε καταρτίσει», λέει ο αρχηγός της αποστολής, Παναγιώτης Κοτρωνάρος. Τα υπόλοιπα μέλη είναι ο Μιχάλης Στύλλας, ο Γιώργος Βουτυρόπουλος, ο Παύλος Τσιαντός και ο Αντώνης Αντωνόπουλος. Η προσαρμογή στο υψόμετρο εξελίσσεται πολύ θετικά ενώ η ανάβαση στην κορυφή του Island Peak θεωρείται πολύ καλή προπόνηση εγκλιματισμού για τα μέλη της αποστολής.\nΗ ανάβαση ξεκίνησε στις 03.00 το πρωί από τα 5.150m και οι ορειβάτες έφτασαν στην κορυφή με καλές καιρικές συνθήκες σε λιγότερο από 6,5ώρες. Μόνο ο Αντώνης έμεινε στα 6.000m εξαιτίας ενός μικρού τραυματισμού στο πόδι. Όλοι όμως είναι καλά στην υγεία τους και πολύ χαρούμενοι. Ανυπομονούν δε να φθάσουν στην κατασκήνωση βάσης ώστε να προχωρήσουν περαιτέρω το πρόγραμμά τους, να κάνουν την καταγραφή του εξοπλισμού και γενικά να προετοιμαστούν όσο το δυνατόν καλύτερα για τις επόμενες ημέρες.\nΗ βασική δυσκολία που αντιμετώπισε η ομάδα σ’ αυτό το στάδιο, ήταν η πολύ χαμηλές θερμοκρασίες αφού ο χειμώνας ακόμη επιμένει στα βουνά του Νεπάλ, και το θερμόμετρο τη νύχτα πέφτει στους -10 βαθμούς Κελσίου στους πρόποδες. Η ορατότητα επίσης είναι πολύ περιορισμένη και το χιόνι πέφτει πυκνό όμως αυτό δεν ανησυχεί τα μέλη της αποστολής αφού έχουν όλο το χρόνο μπροστά τους να προσαρμοστούν σταδιακά στο υψόμετρο, περιμένοντας τον καιρό να βελτιωθεί. «Υπολογίζουμε ότι θα έχουμε ολοκληρώσει το στήσιμο των 4 βασικών κατασκηνώσεων (C1, C2, C3 & C4) έως τα τέλη Απριλίου. Από τις αρχές Μαΐου ο καιρός παρουσιάζει συνήθως αισθητή βελτίωση», λέει ο Παναγιώτης. «Τότε κι εμείς θα είμαστε έτοιμοι για τη μεγάλη ανάβαση». Προς το παρόν, δηλώνουν χαρούμενοι, ξεκούραστοι, με εξαίρετη ψυχολογία και «Ηθικόν Ακμαιότατον!»\nΑύριο πολύ νωρίς το πρωί, πρόκειται να ξεκινήσει τελικά η ανάβαση του παγετώνα Kumbu Icefall μετά και την ολοκλήρωση της θρησκευτικής τελετής Phuja σήμερα το μεσημέρι. Η Phuja είναι υποχρεωτική για κάθε αποστολή πριν ξεκινήσει για την ανάβαση στα βουνά των Ιμαλαΐων και στόχο έχει την επίκληση της θεάς του Βουνού ώστε να είναι στο πλάι των ορειβατών και ακόμη περισσότερο στο πλευρό των Sherpas οι οποίοι πιστεύουν σε αυτήν ακράδαντα! Καλύπτοντας τα πρόσωπά τους με αλεύρι, πετώντας ρύζι στον αέρα και κάνοντας τις αναγκαίες προσφορές στην Θεά του Βουνού, οι Έλληνες ορειβάτες δέχθηκαν τις ευλογίες του Λάμα που βρέθηκε στην κατασκήνωση βάσης για αυτόν ακριβώς το σκοπό. Περιττό να σημειώσουμε ότι η ολοκλήρωση της παραδοσιακής τελετής που ονομάζεται Phuja, γιορτάστηκε δεόντως, με άφθονη κατανάλωση της τοπικής μπύρας Change αλλά και του ελληνικότατου Metaxa 7 αστέρων!\nΈχοντας εξασφαλίσει τις ευλογίες της θεάς του Βουνού, τα μέλη της ελληνικής εθνικής αποστολής από τη νότια πλευρά, με αρχηγό τον Παναγιώτη Κοτρωνάρο, ξεκινούν την ανάβασή τους σε ένα από τα δυσκολότερα σημεία του βουνού, το περίφημο Khumbu Icefall. «Κατευθείαν στα δύσκολα και στα πιο επικίνδυνα» λέει ο Σπύρος καθώς σήμερα η ελληνική αποστολή θα προωθηθεί μέχρι τα 5.750m στην καρδιά του παγετώνα Kumbu. Μετά από δύο ημέρες ξεκούραση οι ορειβάτες θα φτάσουν στα 5.950m για την πρώτη κατασκήνωση ενώ ο επόμενος στόχος τους θα είναι τα 6.500m.\nΤην στιγμή που γράφονταν αυτές οι γραμμές, τα μέλη της αποστολής, με ιδιαίτερα αναπτερωμένο ηθικό, χάρη στην επιτυχή ανάβασή τους στην κορυφή του Island Peak, ξεκινούσαν το πέρασμά τους από το «παγωμένο τοπίο» του Khumbu Icefall. Για τον λόγο αυτό, ο επικεφαλής και χορηγός της αποστολής, Παύλος Αγγελάτος, είχε χθες τηλεφωνική επικοινωνία με τις ΗΠΑ, με τον γνωστό ορειβάτη-θρύλο Pete Athans, ο οποίος με την ιδιότητα του τεχνικού συμβούλου, θα βρίσκεται στο base camp στα τέλη Απριλίου, λίγο πριν ξεκινήσει η τελική προσπάθεια της ελληνικής αποστολής για την κορυφή. Ο ίδιος επεσήμανε την ανάγκη να παραμεριστούν οι εγωισμοί και να επικρατήσει η λογική και η σύνεση, καθώς το βουνό εν γένει, αλλά και το συγκεκριμένο σημείο ειδικότερα, δημιουργούν έντονο ανταγωνισμό σε όλες τις αποστολές. Αξίζει να σημειώσουμε ωστόσο ότι η ελληνική αποστολή βρέθηκε πολύ νωρίς πολύ κοντά στο Khumbu Icefall και είχε όλο τον αναγκαίο χρόνο να προσαρμοστεί τόσο σωματικά (επιτυγχάνοντας ένα πολύ καλό εγκλιματισμό) όσο και ψυχολογικά, γεγονός που διασφαλίζει ότι τόσο η λογική όσο και η σύνεση θα επικρατήσουν.\nΑκόμη, ο Pete Athans έδωσε σημαντικές συμβουλές σχετικά με την μαγνητοσκόπηση της αποστολής, καθώς ο ίδιος έχει σημαντική εμπειρία στον τομέα αυτό καθώς έχει συμμετάσχει στην παραγωγή της κινηματογραφικής ταινίας «Επτά χρόνια στο Θιβέτ», αλλά και στην παραγωγή του επετειακού ντοκιμαντέρ για τα 50 χρόνια από την πρώτη ανάβαση στο Έβερεστ. Να σημειώσουμε ότι από την έναρξη της αποστολής, στις 13 Μαρτίου 2004, ο Παύλος Τσιαντός, ο οποίος συμμετέχει στην αποστολή με την διπλή ιδιότητα του ορειβάτη και κινηματογραφιστή, έχει αιχμαλωτίσει μοναδικές εικόνες των Ιμαλαΐων. Η συμβολή του Pete Athans σε αυτή του την προσπάθεια πρόκειται να είναι πολύ σημαντική.\nΕξαιρετική υπήρξε η πρώτη γνωριμία των μελών της «νότιας ομάδας» με το Khumbu Icefall. «Δεν δυσκολευτήκαμε καθόλου, αντιθέτως το περιμέναμε πιο δύσκολο» είναι η φράση στα χείλη όλων, που συμπυκνώνει με τον καλύτερο τρόπο την εμπειρία της ομάδας από το πρώτο, δύσκολο κομμάτι της ανάβασης. Όπως επισημαίνει ο αρχηγός της ομάδας, Παναγιώτης Κοτρωνάρος, καθοριστικής σημασίας ήταν η προετοιμασία των μελών, τις προηγούμενες ημέρες, τόσο σωματικά όσο και ψυχολογικά, ενώ εξίσου σημαντική ήταν η δουλειά των «Icefall Doctors», της εξειδικευμένης ομάδας Sherpas η οποία αναλαμβάνει να σταθεροποιήσει στον βαθμό που αυτό είναι δυνατό, τον μετακινούμενο πάγο χρησιμοποιώντας σχοινιά και μεταλλικές σκάλες. Να σημειώσουμε ότι, καθώς πρόκειται στην ουσία για ένα «ποτάμι από πάγο», όπως μας το περιγράφουν οι ορειβάτες, κάποια τμήματά του μετακινούνται με τις εναλλαγές της θερμοκρασίας, με αποτέλεσμα να δημιουργούνται ρήγματα πλάτους & βάθους έως 50m. Υπολογίζεται δε ότι, ανάλογα με τις καιρικές συνθήκες, το «ποτάμι» αυτό μετακινείται από 40 έως 400m το χρόνο.\n«Αύριο Πέμπτη (8/4/04) ξεκινάμε για τo C1 (Camp 1) που βρίσκεται στα 5.950m και σταδιακά από την Παρασκευή θα μεταφέρουμε τον εξοπλισμό μας από εκεί στo C2 στα 6.500m. Σχηματίζουμε με αυτό τον τρόπο μια γραμμή ανεφοδιασμού, ακολουθώντας την πάγια τακτική των αποστολών στα Ιμαλάϊα», τονίζει ο Παναγιώτης για τον οποίο το Khumbu υπήρξε μια πάρα πολύ καλή εμπειρία, όπως ο ίδιος επισημαίνει.\n«Αντιμετωπίζουμε το βουνό με σύνεση και σεβασμό και ξέρουμε καλά ότι ο άνθρωπος είναι πολύ μικρός για να χρησιμοποιεί την λέξη «κατάκτηση» για κάτι τόσο μεγάλο όσο το Έβερεστ. Γνωρίζουμε πολύ καλά ότι την τελευταία λέξη την έχει πάντα το βουνό. Για εμάς, το να καταφέρουμε να φθάσουμε στην κορυφή θα είναι το «κερασάκι στην τούρτα», γιατί και μόνο ο δρόμος για εκεί είναι μοναδική εμπειρία. Βέβαιο είναι ότι δεν υπάρχει κανένας ανταγωνισμός μεταξύ μας κι αυτό γιατί η ορειβασία είναι άθλημα, δεν πρόκειται για αγώνισμα στο οποίο θα κερδίσουμε κάποιο έπαθλο. Το έπαθλο για εμάς είναι η ίδια η διαδικασία της ανάβασης».\nΑπό την πλευρά του, ο Αντώνης Αντωνόπουλος αναφέρεται στην δυναμική του «κινούμενου ποταμού», όπως μας περιγράφει το Khumbu Icefall και τονίζει ότι σε κάθε περίπτωση χρειάζεται προσοχή. Ο ίδιος μας περιγράφει γελώντας πως από το διαδίκτυο πληροφορήθηκε για το «τραύμα» του στο πόδι, και ξεκαθαρίζει ότι επρόκειτο απλώς για μια μικρή γρατσουνιά η οποία πλέον δεν υπάρχει. Να σημειώσουμε τέλος την πολύ καλή ψυχολογία όλων των μελών της ομάδας, στοιχείο το οποίο αποτελεί «κύριο μέλημα» του αρχηγού της ομάδας, όπως ο ίδιος εξηγεί. «Έχουμε όλο τον χρόνο μπροστά μας, δεν βιαζόμαστε και περιμένουμε την βελτίωση του καιρού».\nΤις ευχές τους για Χρόνια Πολλά σε όλους τους φίλους της ορειβασίας στέλνουν οι αρχηγοί των δύο ομάδων της Εθνικής αποστολής Hellas-Everest 2004, Παναγιώτης Κοτρωνάρος και Κώστας Τσιβελέκας, καθώς και όλα τα μέλη της αποστολής που περνούν αυτές τις γιορτινές ημέρες μακριά από την Ελλάδα. Ωστόσο, δηλώνουν αρκετά ευχαριστημένοι καθώς πραγματοποιούν σημαντική πρόοδο στην αποστολή τους. Τις ευχές του σε όλους τους ορειβάτες που συμμετέχουν στην αποστολή, εξέφρασε από την πλευρά του ο Παύλος Αγγελάτος, ο επικεφαλής και χορηγός της αποστολής, ο οποίος συνομίλησε με όλα τα μέλη και τους ευχήθηκε να είναι όλοι καλά και να θέτουν την ασφάλειά τους πάνω από όλα.\nΑξίζει να σημειώσουμε ότι τα μέλη της νότιας ομάδας έχουν επιτυχώς προσεγγίσει την προωθημένη κατασκήνωση βάσης (στα 6.500m), πρώτοι από όλες τις άλλες αποστολές που βρίσκονται στην περιοχή. Όπως επεσήμανε ο αρχηγός της νότιας ομάδας Παναγιώτης Κοτρωνάρος, η εξέλιξη αυτή δεν είναι τόσο σημαντική σε σχέση με την πρόοδο των υπολοίπων ομάδων αλλά είναι ιδιαίτερα σημαντική για την ίδια την ομάδα καθώς προσφέρει την δυνατότητα «να επωφεληθούμε από ένα ενδεχόμενο «παράθυρο καλοκαιρίας» ώστε να συνεχίσουμε πιο αποτελεσματικά την προσαρμογή μας στο μεγάλο υψόμετρο». Με τον τρόπο αυτό, τα μέλη της ομάδας «δουλεύουν» τον εγκλιματισμό τους κερδίζοντας πολύτιμο χρόνο. Επίσης ο Παναγιώτης εξήρε τη «σημαντικότατη συμβολή» της έμπειρης ομάδας Sherpas που πλαισιώνει την ελληνική ομάδα, προσφέροντας πολύτιμη βοήθεια σε κάθε στάδιο της προσπάθειας.\nΟμαλά εξελίσσεται η αποστολή των Ελλήνων ορειβατών, και από τις δύο πλευρές του βουνού, καθώς και οι δύο ομάδες ακολουθούν με σχετική συνέπεια το προκαθορισμένο πρόγραμμά τους. Πιο συγκεκριμένα, η νότια ομάδα, με αρχηγό τον Παναγιώτη Κοτρωνάρο, βρίσκεται στo C2, στα 6.500m, και αναχωρεί αύριο για το C3 στα 7.300m, όπου σκοπεύει να παραμείνει για 48ώρες ολοκληρώνοντας την φάση του εγκλιματισμού πριν ξανακατέβει στo C2. Όλα τα μέλη της αποστολής, με μόνη εξαίρεση τον Σπύρο Σούλη ο οποίος έχει εξ αρχής αναλάβει το νευραλγική θέση του «base camp-manager» και θα συντονίζει την αποστολή από το C2, θα βρεθούν στo C3 και θα επιχειρήσουν από εκεί αναβάσεις σε μεγαλύτερα υψόμετρα προκειμένου να τελειοποιήσουν τον εγκλιματισμό τους που ήδη βρίσκεται σε πολύ καλό επίπεδο.\nΝα σημειώσουμε ότι καθώς σταδιακά βελτιώνεται ο καιρός, τα μέλη της νότιας ομάδας περιμένουν το αποκαλούμενο «παράθυρο» καλοκαιρίας, το οποίο και θα εκμεταλλευθούν δεόντως από τις αρχές του επόμενου μήνα. Όλο το διάστημα αυτό λοιπόν είναι κρίσιμο για την προετοιμασία της ομάδας, τα μέλη της οποίας τις επόμενες ημέρες θα φροντίσουν να «γεμίσουν» τα πνευμόνια τους με όσο το δυνατόν περισσότερο οξυγόνο αλλά και το στομάχι τους με θρεπτικές τροφές, ώστε να είναι έτοιμοι για τη μεγάλη πρόκληση όταν τους δοθεί η ευκαιρία.\nΌπως μας ενημερώνει ο Σπύρος πάντως, αρκετές αποστολές έχουν μείνει πίσω στο πρόγραμμά τους εξαιτίας της κατάρρευσης του Khumbu Icefall τις προηγούμενες ημέρες, γεγονός που τις ανάγκασε να παραμείνουν στο base camp. Η ελληνική ομάδα ωστόσο, δεν αντιμετωπίζει κανένα πρόβλημα καθώς βρίσκεται ήδη σε αρκετά υψηλότερο υψόμετρο.\nΑκόμη μία επίπονη διανυκτέρευση (τη δεύτερη στη σειρά) χωρίς τη χρήση συμπληρωματικού οξυγόνου, πραγματοποιούν απόψε στα 7.300m του C3 τα μέλη της νότιας ομάδας της αποστολής Hellas-Everest 2004. Αύριο προβλέπεται να κατέβουν στo C2 όπου θα μείνουν το βράδυ, ενώ την Παρασκευή πρόκειται να κατέβουν ακόμη χαμηλότερα, στην κατασκήνωση βάσης (5.350m). Ήδη πάντως, τα μέλη της ομάδας καταστρώνουν σχέδια για το τελευταίο camp (C4-8.000m) στο South Col, τo οποίo προβλέπεται να προσεγγίσουν στις αρχές του επόμενου μήνα.\nΕν τω μεταξύ, με στόχο την όσο το δυνατόν καλύτερη προετοιμασία αλλά και τον πληρέστερο εγκλιματισμό, οι ορειβάτες πρόκειται να βρεθούν στις αρχές της επόμενης εβδομάδας σε ακόμη χαμηλότερο υψόμετρο και συγκεκριμένα στο όριο της ζώνης ορεινής βλάστησης (tree-zone) στα 3.700m, στο χωριό Deboche, ώστε να βελτιώσουν την αντοχή και την φυσική τους κατάσταση, με καλό φαγητό και περισσότερο οξυγόνο.\nΟ Παύλος Aγγελάτος, ο οποίος συνοδεύεται από τον ιδιοκτήτη της εταιρείας που οργάνωσε το ταξίδι, Thamserku, περιγράφει το ταξίδι του συναρπαστικό και δηλώνει απόλυτα γοητευμένος από το μεγαλείο της φύσης, την κουλτούρα των Νεπαλέζων και το τοπίο που αντικρίζει στην διαδρομή του. «Tα πρόσωπα των ανθρώπων του Nεπάλ αποτελούν έμπνευση για εμάς τους δυτικούς καθώς το χαμόγελο δεν τους λείπει παρά τις δυσκολίες και τις ελλείψεις που αντιμετωπίζουν σε σχέση με τον δυτικό τρόπο ζωής», δηλώνει και υπογραμμίζει ότι «αυτό που τελικά είναι σημαντικό είναι το ταξίδι και όχι ο προορισμός». Ο Pete Athans αναμένεται να φθάσει το Σάββατο, 24 Απριλίου, στο χωριό Pangboche (3.900m).\n«Είμαι απόλυτα ικανοποιημένος από την απόδοση της ομάδας μέχρι στιγμής», αναφέρει ο Παναγιώτης Κοτρωνάρος. «Δουλεύοντας με σωστή στρατηγική και ομαδικό πνεύμα καταφέραμε να ολοκληρώσουμε με επιτυχία την περίοδο του εγκλιματισμού πριν καλά, καλά βγει ο Απρίλης. Έτσι τώρα έχουμε στη διάθεση μας ολόκληρο τον Μάιο, προκειμένου να εκμεταλλευτούμε τα πολυπόθητα «παράθυρα» καλοκαιρίας για τα οποία ενημερωνόμαστε ήδη από έγκυρα, διεθνή δελτία πρόγνωσης καιρού, ειδικά για την περιοχή του Everest.\nΟι χρόνοι όλων των μελών της ομάδας για τις αποστάσεις ανάμεσα στις κατασκηνώσεις είναι μέσα στα όρια ασφαλείας και αποδεικνύουν την άριστη φυσική τους κατάσταση καθώς και τη θετική έκβαση της μακρόχρονης περιόδου εγκλιματισμού. Η ομάδα μας παρέμεινε για 48 περίπου ώρες (2 νύχτες) στην αετοφωλιά της κατασκήνωσης 3 στα 7.300m, στο μέσον περίπου της παγωμένης ορθοπλαγιάς Lhotse Face (κλίση 30-40ο) μια τοποθεσία ανάμεσα σε ρήγματα πάγου (κρεβάς), όχι μεγαλύτερη από 10x10m που περιορίζει πολύ την κίνηση γύρω από τα αντίσκηνα.\nΤο χρονικό αυτό διάστημα στο συγκεκριμένο υψόμετρο θεωρείται από τους ειδικούς των αναβάσεων στα Ιμαλάϊα απόλυτα επαρκές, για την ασφαλή συνέχεια ακόμα ψηλότερα. Καθοριστικής σημασίας είναι η προσπάθεια των εκπληκτικών σε απόδοση ντόπιων Sherpas, οι οποίοι κάτω από αντίξοες πολλές φορές συνθήκες κρατούν ανοιχτή τη γραμμή ανεφοδιασμού μεταξύ του base camp, του C2 και των ψηλών κατασκηνώσεων, με τρόφιμα, καύσιμα και οξυγόνα.\nΤώρα μας χωρίζουν 600m από το South Col, οπού θα αρχίσει η χρήση του συμπληρωματικού οξυγόνου τόσο κατά την διάρκεια του ύπνου όσο και κατά την διάρκεια ολόκληρης της ανάβασης και κατάβασης την ημέρα κορυφής. Τόσο η δική μας αποστολή όσο και οι υπόλοιπες 12 που βρίσκονται εδώ, ακολουθεί τον παραδοσιακό τρόπο ανάβασης τον οποίο ακολούθησαν και οι προτωπόροι Hillary και Tenzing το 1953.\nΕδώ πρέπει να τονίσουμε ότι η προσαρμογή του ανθρώπινου οργανισμού σε αυτά τα ύψη, είναι ιδιαίτερα απαιτητική και επώδυνη με συμπτώματα όπως πονοκέφαλος, ανορεξία, αϋπνία, αδυναμία κ.α. Χρειάζεται μεγάλη υπομονή, επιμονή και ισχυρή θέληση καθώς ο ορειβάτης καλείται να παράγει μυϊκό και διανοητικό έργο ενώ στη ουσία νοσεί από την έλλειψη του σημαντικότερου για τη ζωή αγαθού: του οξυγόνου, το οποίο είναι μειωμένο κατά 50-67% σε σχέση με την επιφάνεια της θάλασσας. Μετά το τέλος της φάσης του εγκλιματισμού η ομάδα θα κατέβει για 4-5 μέρες σε χαμηλότερα υψόμετρα (κάτω από τα 4.000m), στα χωριά των Sherpas, για ξεκούραση και ανάκτηση δυνάμεων και θα επιστρέψει στη κατασκήνωση βάσης του Everest για την τελική προσπάθεια στις 30 Απριλίου».\n«Συνάντηση κορυφής» είχαν χθες τα μέλη της νότιας ομάδας με τον γενικό αρχηγό και χορηγό της αποστολής Hellas-Everest 2004, Παύλο Aγγελάτο, στα 3.900m. Τα μέλη της ομάδας, με στόχο την βελτίωση της προσαρμογής τους στο υψόμετρο, κατέβηκαν χθες χαμηλότερα, όπως ακριβώς είχαν προαναγγείλει, και σήμερα θα βρίσκονται ακόμη πιο χαμηλά για να επιστρέψουν στα τέλη της εβδομάδας στην κατασκήνωση βάσης. Αύριο, φθάνει στα 4.900m ο Pete Athans όπου θα συναντηθεί με τον Παύλο Aγγελάτο και τον Σπύρο Σούλη για να προωθηθούν στην συνέχεια προς την βασική κατασκήνωση. Είναι σημαντικό να τονίσουμε ότι η ελληνική ομάδα έχει γίνει ιδιαίτερα γνωστή και αγαπητή από όλες τις ξένες αποστολές που βρίσκονται στο βουνό αυτή την περίοδο, χάρη στην ομαδικότητα και τον προγραμματισμό που την χαρακτηρίζει. Ενδεικτικό είναι το γεγονός ότι αρκετοί ορειβάτες άλλων αποστολών αναφέρουν ότι η καλύτερη στρατηγική ανάβασης είναι αυτή που ακολουθούν οι Έλληνες, με βάση την φιλία που ενώνει τα μέλη της ομάδας και η οποία δημιουργεί ένα ωραίο κλίμα μιας μεγάλης και δεμένης παρέας.\nΕπιστροφή στα αντίστοιχα base camp της Βορείου και Νοτίου πλευράς για τις δύο ομάδες της αποστολής Hellas-Everest 2004. Τα μέλη της νότιας ομάδας βρίσκονται ήδη στη νότια κατασκήνωση βάσης ενώ τα μέλη της βόρειας ομάδας ξεκινούν αύριο κατά πάσα πιθανότητα για την βόρεια κατασκήνωση βάσης μετά από αρκετές ημέρες προετοιμασίας και εγκλιματισμού σε διαφορετικά υψόμετρα.\nΤο μόνο ζητούμενο σε αυτή τη φάση είναι πλέον η περαιτέρω βελτίωση του καιρού, στοιχείο αναγκαίο ώστε τα μέλη της αποστολής, και από τις δύο πλευρές του βουνού, να κάνουν το όνειρο πραγματικότητα. Όπως τονίζει ο αρχηγός της νότιας ομάδας, Παναγιώτης Κοτρωνάρος, όλοι είναι από σήμερα «stand by» ώστε να επωφεληθούν από ένα ενδεχόμενο «παράθυρο» καλοκαιρίας. «Μέχρι στιγμής έχουμε ακολουθήσει σχεδόν κατά γράμμα το πρόγραμμά μας και τώρα είμαστε πλήρως προετοιμασμένοι, και κατάλληλα εγκλιματισμένοι, να επωφεληθούμε από την βελτίωση του καιρού και να αναρριχηθούμε στην κορυφή», δηλώνει ο Παναγιώτης. Ο ίδιος εξηγεί ότι, τα μέλη της ομάδας προβλέπεται να κάνουν μια διανυκτέρευση στην προωθημένη κατασκήνωση βάσης στα 6.500m (C2), και στην συνέχεια να προχωρήσουν διαδοχικά στο C3, στα 7.300m, και ύστερα στο νότιο διάσελο, στα 8.000m. «Τα μεσάνυχτα της ίδιας ημέρας θα ξεκινήσουμε την ανάβασή μας για την κορυφή.\nΓια την τελική προσπάθεια εκτιμούμε ότι θα χρειαστούν περίπου 6 ημέρες και αυτό που μας ενδιαφέρει κυριότερα είναι να έχει καλό καιρό την ημέρα που θα προσεγγίζουμε την κορυφή», λέει ο Παναγιώτης. Από την πλευρά του, ο Αντώνης Αντωνόπουλος περιγράφει μια μάλλον ειδυλλιακή κατάσταση… «Τις τελευταίες ημέρες ξεκουραστήκαμε πολύ, κοιμηθήκαμε και φάγαμε καλά, αφού βρισκόμασταν στα χωριά των Sherpas, κι έτσι πλέον είμαστε πίσω στο base camp πανέτοιμοι. Δεν υπάρχει άγχος καθώς στο base camp έχουν έρθει πολλοί επισκέπτες και το κλίμα είναι αισιόδοξο. Πρέπει όμως να περιμένουμε την βελτίωση του καιρού καθώς τα δελτία προγνώσεως που λαμβάνουμε προς το παρόν δεν είναι ενθαρρυντικά». Όσο για το Kumbu Icefall και την κατάρρευσή του τις προηγούμενες ημέρες, ο Αντώνης εξηγεί ότι αυτό ήταν αναμενόμενο και ότι δεν είναι κάτι που τρομάζει τα μέλη της ομάδας. «Είναι η δυναμική του παγετώνα, την έχουμε αντιμετωπίσει ήδη 3 φορές, και πιστεύω ότι δεν θα έχουμε κανένα πρόβλημα και την 4η φορά που θα περάσουμε». Από χθες, στο νότιο base camp βρίσκεται και ο Ελληνοαμερικανός Pete Athans ο οποίος έχει αναλάβει την ανάλυση του whether report το οποίο φτάνει μέσω του internet απευθείας στο base camp από το Λονδίνο. Ο ίδιος τόνισε ότι δεν βλέπει κάποιο άνοιγμα του καιρού πριν τις 5 ή 6 Μαΐου, δηλαδή αμέσως μετά την πανσέληνο στις αρχές της εβδομάδας.\n«Τα παιδιά έχουν κάθε λόγο να έχουν αυτοπεποίθηση αφού έχουν κάνει την καλύτερη δυνατή προετοιμασία. Δεν είναι τυχαίο ότι όλοι εδώ αναφέρονται στους Έλληνες με τα καλύτερα λόγια», λέει ο Pete. Ο ρόλος του από εδώ και στο εξής θα είναι αρκετά κρίσιμος για την επιτυχία της αποστολής, καθώς, κατέχοντας το μοναδικό ρεκόρ 7 αναβάσεων στο Έβερεστ από Δυτικό, έχει πολύτιμη εμπειρία την οποία θα χρησιμοποιήσει προκειμένου να καταστρώσει την καλύτερη δυνατή στρατηγική ανάβασης του βουνού, τόσο από τη νότια όσο και από τη βόρεια πλευρά. Ο ίδιος είχε χθες μάλιστα τηλεφωνική επικοινωνία και με τη βόρεια ομάδα, προσφέροντας τις πολύτιμες συμβουλές του.\nΤις επόμενες ημέρες, ο Pete Athans θα έχει περισσότερη επαφή και με τον Παύλο Τσιαντό, τον ορειβάτη-εικονολήπτη της νότιας ομάδας, προκειμένου να εμπλουτίσει την ήδη πολύ καλή δουλειά που ο Παύλος κάνει όσον αφορά την λήψη εκπληκτικών πλάνων από τα τοπία των Ιμαλαΐων. Ο ίδιος ο Παύλος τόνισε ότι μέχρι στιγμής όλα δουλεύουν ρολόι καθώς και ότι ο ίδιος δεν αντιμετωπίζει κανένα πρόβλημα όσον αφορά τον διπλό αυτό ρόλο του. «Έχω ήδη μαγνητοσκοπήσει μοναδικά πλάνα μέχρι το ύψος των 7.300m, με την βοήθεια ενός Sherpa που με βοηθάει πολύ, και πιστεύω ότι το τοπίο του Kumbu Icefall είναι εξαιρετικά ενδιαφέρον», λέει ο Παύλος που χαρακτηρίζει την φυσική και ψυχολογική κατάσταση των μελών της ομάδας, απλώς SUPER!\nΤην ίδια άποψη φαίνεται ότι έχει και ο συντονιστής των Sherpas στην κατασκήνωση βάσης, Angtemba Sherpa, ο οποίος συνεργάστηκε φέτος για πρώτη φορά με ελληνική ομάδα. «Είναι πολύ ικανοί ορειβάτες και πολύ καλοί άνθρωποι», λέει ο ίδιος, με την εμπειρία του συντονισμού 16 αποστολών μέχρι σήμερα, και τονίζει ότι πρόκειται για μία από τις πιο δυνατές ομάδες. «Με λίγη τύχη και βοήθεια από την Θεά του Βουνού, πιστεύω ότι θα τα καταφέρουν 100%. Τεχνικά είμαστε σχεδόν έτοιμοι, με μόνη εξαίρεση τo C4, η οποία θα είναι έτοιμη σε 3-4 ημέρες».\nΥπομονή και επιμονή είναι το σύνθημα πλέον για τους Έλληνες ορειβάτες της αποστολής Hellas-Everest 2004 καθώς τα μέλη των δύο ομάδων, από βορρά και νότο, βρίσκονται αυτές τις ημέρες στις αντίστοιχες κατασκηνώσεις βάσης, περιμένοντας την βελτίωση του καιρού. Πάντως, οι Sherpas της νότιας ομάδας ολοκλήρωσαν την οργάνωση και τον εφοδιασμό των κατασκηνώσεων μέχρι το south col (8.000m). Ως εκ τούτου, και με δεδομένη την βελτίωση του καιρού τις αμέσως επόμενες ημέρες, εκτιμάται η ανάβαση της ομάδας στην «στέγη του κόσμου» προς το τέλος της ερχόμενης εβδομάδας, μετά τις 12 Μαΐου. Μέχρι τότε, πολύ ξεκούραση, λίγη ψυχαγωγία και αρκετή υπομονή είναι η συνταγή της επιτυχίας!\nΣε ανταπόκριση από το Base Camp o αρχηγός της νότιας ομάδας Παναγιώτης Κοτρωνάρος τονίζει: «Στόχος μας είναι να ανέβουμε όσο το δυνατόν ψηλότερα με τη μεγαλύτερη δυνατή ασφάλεια εφαρμόζοντας τους κανόνες που διέπουν τις αναβάσεις μεγάλου υψομέτρου. Αυτό προϋποθέτει κατάλληλες καιρικές συνθήκες κυρίως κατά την ημέρα της ανάβασης στην κορυφή, που σημαίνει ένταση ανέμων όχι μεγαλύτερη από 30 knots. Δεν σκοπεύω να ρισκάρω κάποια βιαστική κίνηση καθώς η πρώτη προσπάθεια είναι συνήθως και η πιο αποτελεσματική δεδομένου του ενθουσιασμού και των αποθεμάτων δυνάμεων των ορειβατών.\nΣε σχέση με πέρσι υπάρχει μεγαλύτερη ποσότητα φρέσκου χιονιού πάνω από το South Col, πράγμα που σημαίνει ότι χρειάζεται ικανός αριθμός ξεκούραστων Sherpas που θα βοηθήσουν την ομάδα στο άνοιγμα μονοπατιού μέσα στο βαθύ χιόνι κυρίως ως τη θέση «balcony» στα 8.500m.\nΓια λόγους ασφαλείας περιορίσαμε τις μετακινήσεις στο Ice-Fall προκειμένου να αποφύγουμε δυσάρεστες κατακρημνίσεις λόγω της αισθητής αύξησης της θερμοκρασίας σε σχέση με τον Απρίλιο. Έτσι η προπόνηση μας γίνεται στις γύρω κορυφές με καθημερινή 3ώρη αερόβια άσκηση πράγμα πολύ ευεργετικό τόσο για την απόδοση της καρδιάς, του αναπνευστικού και του κυκλοφορικού συστήματος κάτω από συνθήκες μειωμένου κατά 50% οξυγόνου, όσο και για την ψυχολογία και το ηθικό της ομάδος κατά την διάρκεια της αναμονής.\nΣήμερα επιστρέφει στο base camp για ξεκούραση και η ομάδα των Sherpas, αφού ολοκληρώθηκε η μεταφορά και των τελευταίων προμηθειών (τρόφιμα και οξυγόνα) στο South Col, καθώς και η επισκευή των αντίσκηνων στο C3 (7.300m) που είχε πληγεί από θυελλώδεις ανέμους εντάσεως μέχρι και 75 knots τις τελευταίες ημέρες. Όπως δείχνουν τα πράγματα, ο καλός καιρός αναμένεται κατά το δεύτερο δεκαπενθήμερο του Μαΐου, κάτι το οποίο άλλωστε ήταν από την αρχή και το πιο πιθανό. Προς το παρόν περιμένουμε την Chomolugma, το αγαπημένο μας βουνό, να καλμάρει και να μας επιτρέψει την ανάβαση, σύμφωνα με τις οδηγίες που μας έδωσε πριν από μερικές μέρες και ο τοπικός Λάμα στο μοναστήρι Pangboche».\nΜετά από δύο σχεδόν μήνες παραμονής στο βουνό και 10 ημέρες αναμονής στην κατασκήνωση βάσης περιμένοντας τη βελτίωση των καιρικών συνθηκών, εχτές το μεσημέρι άναψε επιτέλους το πράσινο φως για την αναχώρηση της Ελληνικής αποστολής, που επιχειρεί ανάβαση στο Everest από την Νότια πλευρά (South Col route). Ο αρχηγός της ομάδας, Κοτρωνάρος Παναγιώτης από το base camp του Everest μια μόλις μέρα πριν την αναχώρηση της ομάδας (10/5/06), αναφέρει: «Τα νέα δελτία πρόγνωσης του καιρού που λάβαμε μόλις χτες, δίνουν ένα ελπιδοφόρο ´´παράθυρο´´ με μείωση των ανέμων για την περίοδο 14-16 Μαΐου, ενώ μετά αναμένεται κατά πάσα πιθανότητα νέα επιδείνωση. Το ηθικό της ομάδος ανέβηκε κατακόρυφα χωρίς όμως να παίρνουν τα μυαλά μας αέρα. Είμαστε απόλυτα έτοιμοι. Το μόνο που φοβόμαστε είναι κάποια άσχημη επιδείνωση του καιρού κατά την διάρκεια της ημέρας κορυφής που ίσως δεν μπορέσουν να πιάσουν τα σύγχρονα ´´weather-report´´ με τα οποία συνεργαζόμαστε.\nΣε περίπτωση που δεν επιβεβαιωθούν οι προγνώσεις, θα επιστρέψουμε ή στην προωθημένη βάση (C2-6.500m), ή στο base camp και θα ξαναδοκιμάσουμε μετά τις 20/5. Έχουμε μελετήσει πολύ καλά την διαδρομή κυρίως πάνω από το South Col. Μετά από προτροπή του συμβούλου σε τεχνικά θέματα της αποστολής Pete Athans, η ομάδα μας αποφάσισε να ξεκινήσει τη χρήση του συμπληρωματικού οξυγόνου από τα 7.300m (C3). Αυτό έχει σαν σκοπό να γίνει οικονομία δυνάμεων, προκειμένου οι ορειβάτες να μπορέσουν να αποδώσουν καλύτερα και με μεγαλύτερη ασφάλεια κατά τη διάρκεια της κρίσιμης ημέρας κορυφής.\nΜε δεδομένο ότι είναι η πρώτη αποστολή που χρησιμοποιούμε οξυγόνο, η ανάβαση από το C3 στo C4 (South Col) με οξυγόνο, θα αποτελέσει μια πρώτης τάξεως ευκαιρία για μας, ώστε να εξοικειωθούμε τόσο χρησιμοποιώντας τη μάσκα κατά τη ανάβαση (περιορισμένη ορατότητα), όσο και στο βάλε-βγάλε κατά τις αλλαγές με τις φιάλες και τους ρυθμιστές. Θέλουμε να αποφύγουμε με κάθε τρόπο λάθη και παραλείψεις που έγιναν σε προηγούμενες αποστολές και μας στοίχισαν πολύ ακριβά.\nΚάθε ορειβάτης θα έχει στη διάθεση του συνολικά 6 φιάλες οξυγόνου. Οι δύο προορίζονται για την ανάβαση στην κορυφή, μία για την κατάβαση, μία για τον ύπνο κατά την παραμονή στο South Col, μια για την ανάβαση στο South Col, και μία εφεδρική. Η ομάδα κορυφής θα αποτελείται από τους εξής 5 ορειβάτες: Κοτρωνάρο Παναγιώτη (αρχηγός), Τσιαντό Παύλο (αναπληρωτή αρχηγό-καμεραμάν), Στύλλα Μιχάλη, Βουτυρόπουλο Γιώργο και Αντωνόπουλο Αντώνη οι οποίοι θα πλαισιώνονται κατά την ανάβαση στην κορυφή από τους Sherpas: Mingma, Tashi, Tshering, Pempa και Nawang. Έτσι σε περίπτωση που κάποιος από την ομάδα εγκαταλείψει την προσπάθεια για οποιονδήποτε λόγο, δε θα αναγκαστεί να επιστρέψει μόνος στο South Col. Επίσης στο South Col θα παραμείνει ως υποστήριξη της ομάδας ο Ang Pempa Sherpa ο οποίος θα εκτελεί και χρέη μάγειρα, γνωστός και ως «Mr. South Col» εξαιτίας των πολλών αναβάσεων του στο μέρος αυτό.\nΤο πρόγραμμα της τελικής προσπάθειας έχει ως έξης:\n11/5 ανάβαση από το base camp απευθείας στo C2-6.500m\n12/5 ξεκούραση-παραμονή στo C2-6.500m\n13/5 ανάβαση στο C3-7.300m\n14/5 ανάβαση στο C4-8.000m (South Col)\n15/5 ΗΜΕΡΑ ΚΟΡΥΦΗΣ 8.848m και επιστροφή στο C4\n16/5 κατάβαση στο C2\n17/5 κατάβαση στο base camp-5.350m\nΜια μέρα νωρίτερα, στις 14/5 προγραμματίζει την ανάβαση της η αμερικανική αποστολή στην οποία μετέχουν οι πολύ έμπειροι Ed Viestrus, Veika Gustafson και David Bresiers. Μαζί με εμάς θα δοκιμάσουν κατά πάσα πιθανότητα οι Mεξικανοκαναδοί (προσπάθεια χωρίς οξυγόνο) οι Κορεάτες, και οι Χιλιανοί. Έτσι θα αποφύγουμε τον συνωστισμό από τις μεγάλες εμπορικές αποστολές που προγραμματίζουν τις αναβάσεις τους για μετά τις 20/5. Κάθε ορειβάτης θα φέρει υποχρεωτικά μαζί του τον προσωπικό του ασύρματο ενώ θα υπάρχει τακτική επικοινωνία με τη βάση για τις τελευταίες εξελίξεις του καιρού.\nΤέλος για παν ενδεχόμενο, ανεβάσαμε έναν από τους δυο υπερβαρικούς σάκους (Gamow Bag) στο C2.\nΠαρόλα τα μέτρα ασφαλείας που έχουμε πάρει, το απρόοπτο και το αναπάντεχο είναι πάντα μέσα στο παιχνίδι. Στην τελευταία μου ομιλία προς τα μέλη της αποστολής απόψε το βράδυ έκανα γνωστό ότι ως αρχηγός, δεν έχω σκοπό να ρισκάρω ανθρώπινες ζωές για κανένα βουνό στο κόσμο, ακόμα και αν αυτό ακούει στο όνομα Everest. Επίσης ότι είναι προσωπική η ευθύνη του καθενός για το πόσο ψηλά θα φτάσει πάνω από το South Col, αφού όπως όλοι πολύ καλά ξέρουμε είναι πολύ περιορισμένες οι δυνατότητες διάσωσης, εφόσον δεν υπάρχουν τα απαραίτητα αποθέματα χρόνου και δυνάμεων από τους υπόλοιπους ορειβάτες, λόγω τις υποξίας και των ακραίων συνθηκών που επικρατούν μέσα στη «Ζώνη Θανάτου» (πάνω από τα 7.500m).\nΗ ανάβαση στην κορυφή θα ξεκινήσει στις 23.00μμ το βράδυ της Παρασκευής 14/5 και υπολογίζουμε να ολοκληρωθεί στις 11.00πμ του Σαββάτου 15/5/2004. Ανώτατο όριο ασφαλείας πέρα από το οποίο οι ορειβάτες δεν επιτρέπεται να συνεχίζουν την ανάβαση ορίζεται η 13.00μμ»\nΗ νότια ομάδα βρίσκεται στο C3, στα 7.300m και η όλη προσπάθεια βαίνει καλώς μέχρι στιγμής, αφού οι καιρικές συνθήκες από αυτή την πλευρά του βουνού είναι καλύτερες. Ο Mιχάλης Στύλλας, έκανε λόγο για το «ακμαιότατο ηθικό» της ομάδας και τόνισε ότι αύριο είναι πολύ πιθανό να προσεγγίσουν τα 8.000m. Από εκεί, η ανάβαση στην κορυφή θα εξελιχθεί σύμφωνα με το πρόγραμμα που περιέγραψε ο αρχηγός της ομάδας, Παναγιώτης Kοτρωνάρος, με πιθανή ημέρα κορυφής το Σάββατο 15 ή την Κυριακή 16 Μαΐου.\nΟ τεχνικός σύμβουλος της αποστολής, Pete Athans, αναφέρθηκε στα ιδιαίτερα ευνοϊκά προγνωστικά καιρού για τις επόμενες ημέρες, κάνοντας λόγο για ένα πραγματικά μοναδικό παράθυρο καλοκαιρίας από το οποίο τα μέλη της νότιας ομάδας μπορούν να επωφεληθούν στο έπακρο, χάρη στην άρτια προετοιμασία τους και το υψηλό επίπεδο ικανοτήτων τους.\nΟι ορειβάτες πληροφορήθηκαν σήμερα για το θανατηφόρο ατύχημα του Γιάννη Kινατίδη, ο οποίος βρισκόταν στην κορυφή Kussum Kanguru των Iμαλαϊων, και εκφράζουν την βαθύτατη θλίψη τους για την απώλεια ενός ακόμη μέλους της ελληνικής ορειβατικής οικογένειας. Η πληροφόρηση έφτασε στα μέλη της αποστολής από τον γενικό αρχηγό και χορηγό, Παύλο Aγγελάτο, σε μία προσπάθεια να αποκατασταθούν οι λανθασμένες φήμες που διέρρευσαν από κάποια μέσα μαζικής ενημέρωσης, σχετικά με την απώλεια ενός εκ των δύο αρχηγών της αποστολής, γεγονός που δεν αντιστοιχεί στην πραγματικότητα.\nΌλο και πιο κοντά στο όνειρο βρίσκονται τα μέλη της νότιας ομάδας, καθώς σήμερα θα προσεγγίσουν τα 8.000m και πριν τα μεσάνυχτα αναμένεται να ξεκινήσουν την ανάβασή τους προς την «στέγη του κόσμου». Tα μέλη της ομάδας, Παναγιώτης Kοτρωνάρος, Παύλος Tσιαντός, Mιχάλης Στύλλας, Γιώργος Bουτυρόπουλος και Aντώνης Aντωνόπουλος βρίσκονται πλέον μια «ανάσα» από το μεγάλο επίτευγμα για το οποίο προετοιμάζονται μήνες τώρα.\nΣήμερα ξεκουράζονται λίγο, λαμβάνουν τους αναγκαίους υδατάνθρακες και αναχωρούν το βράδυ, γύρω στις 23:00μμ τοπική ώρα (20:00μμ ώρα Ελλάδας) για την αναρρίχησή τους στην υψηλότερη κορυφή του κόσμου. Αν όλα πάνε καλά, η αυριανή ημέρα θα μείνει στην ιστορία της χώρας μας καθώς οι Έλληνες θα έχουν επιτύχει να υψώσουν την ελληνική σημαία για πρώτη φορά στο Έβερεστ!\nΟι ισχυροί άνεμοι που πνέουν κοντά την κορυφή του Έβερεστ εμπόδισαν τελικά τα μέλη της νότιας ομάδας να προσεγγίσουν την κορυφή, αργά χθες τη νύχτα. Αν και αρχικά οι ορειβάτες ξεκίνησαν την αναρρίχησή τους, σύμφωνα με το αρχικό τους πρόγραμμα, τελικά αναγκάστηκαν να επιστρέψουν στο south cole. Η προσπάθεια θα συνεχιστεί απόψε, καθώς οι πέντε ορειβάτες πρόκειται να ξεκινήσουν περίπου στις 20:30μμ τοπική ώρα για την κορυφή. Τα προγνωστικά καιρού, από τρεις διαφορετικές πηγές, συγκλίνουν στο γεγονός ότι ο καιρός θα είναι πολύ καλύτερος αύριο, οπότε και ελπίζουν ότι θα κάνουν το όνειρο πραγματικότητα, σκαρφαλώνοντας στη «στέγη του κόσμου».\nΑπολύτως ομαλά εξελίσσεται η προσπάθεια των μελών της νότιας ομάδας. Οι ορειβάτες ξεκίνησαν ήδη εδώ και μερικές ώρες την αναρρίχησή τους και όλα βαίνουν καλώς. Όπως επεσήμανε ο γενικός αρχηγός και χορηγός της αποστολής, Παύλος Αγγελάτος, το ηθικό τους είναι ανεβασμένο και όλοι είναι αρκετά αισιόδοξοι αφού το βασικό εμπόδιο της προσπάθειας, ο καιρός, είναι πλέον με το μέρος τους. Ο Pete Athans τόνισε σχετικά ότι την στιγμή που οι πέντε ορειβάτες, συνοδευόμενοι από ισάριθμους Sherpas ξεκινούσαν για την κορυφή (20:30μμ), στο south col επικρατούσε απόλυτη νηνεμία, γεγονός που επαληθεύει τα προγνωστικά του καιρού που έλαβαν νωρίτερα.\nΤΟ ΟΝΕΙΡΟ ΕΓΙΝΕ ΠΡΑΓΜΑΤΙΚΟΤΗΤΑ! Ο Γιώργος Βουτυρόπουλος έγινε ο πρώτος Έλληνας που ανέβηκε στην κορυφή του Έβερεστ μετά από μια διαδρομή 9,5 ωρών συνεχούς αναρρίχησης, ενώ σταδιακά φθάνουν και τα υπόλοιπα μέλη της νότιας ομάδας. Ο Γιώργος ύψωσε την ελληνική σημαία καθώς και την σημαία των Ολυμπιακών Αγώνων στην «στέγη του κόσμου», μαζί με μία φωτογραφία του Χρήστου Μπαρούχα, του ορειβάτη που έχασε την ζωή του κατεβαίνοντας από την κορυφή Cho Oyu το περασμένο φθινόπωρο, όπου βρισκόταν για να προετοιμαστεί για το Έβερεστ.\n«Ήταν χρέος μας να τιμήσουμε τον Χρήστο» λέει συγκινημένος ο Παύλος Αγγελάτος ο οποίος είναι σε συνεχή επικοινωνία τόσο με τους ορειβάτες που κατάφεραν να κάνουν το όνειρο πραγματικότητα, Παναγιώτη Κοτρωνάρο, Παύλο Τσιαντό, Μιχάλη Στύλλα, Αντώνη Αντωνόπουλο και Γιώργο Βουτυρόπουλο, όσο και με τον Pete Athans και τον επικεφαλής των Sherpa, Ang Temba στην κατασκήνωση βάσης, και τον Σπύρο Σούλη στην προωθημένη κατασκήνωση βάσης (C2).\nΤα συναισθήματα δεν μπορούν να περιγραφούν με λόγια όμως σαφώς πρόκειται για την επίτευξη ενός μεγαλεπήβολου και δύσκολου στόχου που απαιτούσε ιδιαίτερες ικανότητες, καλό συντονισμό, απόλυτη ασφάλεια και αρκετή τύχη, παράγοντες που φαίνεται ότι για τα μέλη της νότιας ομάδας συνέκλιναν απόψε στο επιθυμητό αποτέλεσμα!\nΣτον δρόμο της επιστροφής για το South Col βρίσκονται ήδη οι πέντε ορειβάτες της νότιας ομάδας που κατάφεραν να κάνουν το όνειρο πραγματικότητα, ανεβαίνοντας στην κορυφή του Έβερεστ, τα ξημερώματα. Ο Γιώργος Βουτυρόπουλος ο οποίος ανέβηκε πρώτος, βρίσκεται ήδη στο South Col, ενώ και οι υπόλοιποι 4 πλησιάζουν. Όλοι είναι πανευτυχείς που η προσπάθειά τους στέφθηκε από επιτυχία ενώ είναι σημαντικό να τονίσουμε ότι και οι πέντε ορειβάτες είχαν από μία φωτογραφία του αδικοχαμένου φίλου και συνοδοιπόρου τους, Χρήστου Μπαρούχα, τις οποίες εναπόθεσαν στην κορυφή, τιμώντας με αυτόν τον τρόπο τον Έλληνα ορειβάτη. Λιγότερο ενθουσιασμένος από όλους είναι ο Μιχάλης Στύλλας ο οποίος έχασε έναν καλό του φίλο στο πρόσωπο του Γιάννη Κινατίδη, του ορειβάτη που έχασε την ζωή του την περασμένη εβδομάδα σε μία άλλη κορυφή του Έβερεστ.\nΚατάβαση στο C2-6.500m. Οι υψηλές θερμοκρασίες των τελευταίων ημερών έχουν δημιουργήσει προβλήματα ασφάλισης στις αγκυρώσεις (ρελέ) των σταθερών σχοινιών που υπάρχουν στο εκτεθειμένο Lotshe Face, καθώς οι παγόβιδες και οι πάσσαλοι που είχαν τοποθετήσει τις προηγούμενες ημέρες οι Sherpas δείχνουν τώρα να χάσκουν οι να κρέμονται οριακά πάνω στο λιωμένο στρώμα πάγου. Αργά το μεσημέρι βρισκόμαστε αρκετά καταπονημένοι αλλά ταυτόχρονα πολύ χαρούμενοι από την 100% στο C2.\nΤο τελευταίο πέρασμα του παγετώνα Khumbu και ταυτόχρονα τελευταία δυσκολία πριν την επιστροφή μας στην κατασκήνωση βάσης. Κατά την κατάβαση εντυπωσιαζόμαστε από την αλλαγή σκηνικού στον παγετώνα. Μεγάλες γέφυρες πάγου που ένωναν μέχρι πρότινος τα χάσματα στις κρεβάς, είχαν πλέον εξαφανιστεί και τεράστια κομμάτια πάγου είχαν κατακρημνιστεί, κάνοντας τη διαδρομή να μοιάζει πολύ διαφορετική σε σχέση με τον περασμένο μήνα. Ύστερα από 4-5 ώρες κατάβασης από τη C2 βρισκόμαστε πλέον ασφαλής στην κατασκήνωση βάσης όπου οι Sherpas μας επιφυλάσσουν θερμή υποδοχή. Η αποστολή πέτυχε 100% το στόχο της αφού με σύμμαχο τον πολύ καλό καιρό, όλοι όσοι επιχείρησαν να φτάσουν στην κορυφή του κόσμου τα κατάφεραν και επιπλέον γύρισαν πίσω σώοι και αβλαβείς.\nΣτο χωριό Pangbotche (3.900m) μας περιμένει μια έκπληξη. Ο γενικός αρχηγός και αποκλειστικός χορηγός της αποστολής Παύλος Αγγελάτος που βρίσκονταν στην βόρεια πλευρά, καταφθάνει με ένα μεταγωγικό ελικόπτερο στο οποίο στριμωχνόμαστε για να μας μεταφέρει στην Κατμαντού.\nΎστερα από ολιγοήμερη παραμονή στην αναμένοντας την άφιξη και της βόρειας ομάδας από το Θιβέτ, όλοι μαζί (βόρειοι & νότιοι) παίρνουμε το δρόμο της επιστροφής για την πατρίδα. Στις αποσκευές μας εκτός από τις μοναδικές εμπειρίες που μας χάρισε το βουνό αυτούς τους δυόμιση μήνες, μεταφέρουμε και δύο μεγάλες επιτυχίες για την ελληνική ορειβασία αλλά και τον Ελληνικό αθλητισμό δύο μήνες πριν την έναρξη των Ολυμπιακών Αγώνων της Αθήνας: την ανάβαση στην ψηλότερη κορυφή του κόσμου τόσο από τη Βόρεια όσο και από τη Νότια πλευρά. Στο Ελ. Βενιζέλος μας περιμένουν πολλοί φίλοι και συγγενείς που έχουν δημιουργήσει μια πραγματικά συγκινητική ατμόσφαιρα. Χειροκροτήματα, επευφημίες, δάκρυα χαράς, και το καλύτερο από όλα ένα στεφάνι ελιάς για τον καθένα μας.


Δεν σηκώθηκαν από τους καναπέδες οι Ροδίτες. «Δεν φταίει η 24ωρη απεργία» – Περιφερειακή Αιγαιοπελαγίτικη Ενημέρωση\nΔεν σηκώθηκαν από τους καναπέδες οι Ροδίτες. «Δεν φταίει η 24ωρη απεργία»\n15 Δεκεμβρίου 2017 15 Δεκεμβρίου 2017 eperifereia\nΔεν σηκώθηκαν από τους καναπέδες οι Ροδίτες. – Επίκαιρος ο pitsirikos «Δεν φταίει η 24ωρη απεργία»\nΜε ισχνή συμμετοχή, πραγματοποιήθηκαν οι συγκεντρώσεις διαμαρτυρίας στα πλαίσια της πανελλαδικής απεργιακής κινητοποίησης που κήρυξαν ΓΣΕΕ και ΑΔΕΔΥ.\nΔεν είπε κανείς ότι με τις 24ωρες θα πέσει η όποια κυβέρνηση ή ότι οι εργατοπατέρες δεν είναι του «συστήματος».\nΑδιάφορες για το «σύστημα» αυτού του είδους οι απεργίες από το 2010 και μετά που μπήκε το νερό στο αυλάκι για το ξεκλήρισμα της χώρας.\nΊσα ίσα που στην οικονομική στενότητα που υπάρχει, η απεργία είναι δώρο για την κυβέρνηση που θα γλυτώσει κάποια εκατομμύρια ευρώ από τους μισθούς των δημοσίων υπαλλήλων, για να τα δώσει στους τοκογλύφους.\nΤους τα χαρίζουμε. Στις μέρες μας αυτού του είδους οι απεργίες είναι εντελώς παρωχημένες. Δεν κάνουν ζημιά.\nΠαρ όλα αυτά, ακόμα και αυτή η απεργία είναι ένα δημοψήφισμα. Όλες οι απεργίες είναι ένα δημοψήφισμα.\nΕίναι ένα δημοψήφισμα με ερώτημα «Συμφωνείτε;».\nΌποιος δεν κάνει συμφωνεί ή ανέχεται. Όποιος κάνει ίσως δεν συμφωνεί και ίσως δεν ανέχεται.\nΔεν είναι η απεργία των εργατοπατέρων αυτή. Η απεργία των εργατοπατέρων είναι αυτή που έχει συμμετοχή 20%. Μια απεργία με συμμετοχή 90% είναι απεργία της κοινωνίας.\nΜη τους χαρίζετε την ευχαρίστηση να λένε ότι ο κόσμος δεν συμμετέχει, άρα τι να κάνουμε κι εμείς.\nΈνας κόσμος που συμμετέχει δεν θα έχει για συνδικαλιστικούς ηγέτες κομματικά εξαρτώμενους . Αυτά τα ανδρείκελα είναι αποτέλεσμα της δικής μας αδιαφορίας.\nΑπεργήστε όσοι έχετε δουλειά και όχι μόνο εσείς.\nΚλείστε τα μαγαζιά σας όσοι έχετε, και γράψτε στη βιτρίνα ότι συμμετέχετε στη διαφημιζόμενη απεργία των συστημικών συνδικαλιστών\nΣυμμετέχετε και δείξτε τους ότι η 24ωρη δεν είναι αρκετή.\nΣταματήστε να πληρώνετε όχι γιατί δεν έχετε αλλά γιατί δεν γουστάρετε.\nΔε φταίει, η 24ωρη. Η 24ωρη είναι ένα πεδίο μάχης.\nΚάποιοι θα πάνε να πολεμήσουν γιατί το πιστεύουν…… και η πλειοψηφία δε θα πάει…..για να κάνει ζημιά στους συστημικούς συνδικαλιστές. Οι ίδιοι ίσως που δεν πηγαίνουν να ψηφίσουν για να….κάνουν ζημιά στο σύστημα.\nΠριν από χρόνια, κυρίαρχη άποψη ήταν γενική απεργία διαρκείας. Δεν έγινε. Τα αποτελέσματα γνωστά.\nΤόσα χρόνια αλληλεγγύη στα λόγια, κι ο καθένας μόνος του στην πράξη. Δεν είναι μόνο οι οργανώσεις (ταξικές και μη) γελοίες -που καλούν σε αντίσταση στα μέτρα της κυβέρνησης, γινόμαστε κι εμείς γελοίοι. Πόση αφέλεια πια; Αντίσταση και συμμετοχή, αλλά σε κάθε διαδήλωση οι ίδιοι λίγοι άνθρωποι.\nΘα το πάμε μακριά ακόμα αυτό; Θα λέμε τσιτάτα ή θα κάνουμε κάτι πραγματικά έξυπνο και αποτελεσματικό, με βάση την πραγματικότητα;\nΝαι, η αλληλεγγύη είναι το όπλο των λαών, αλλά, όπως βλέπουμε, ο λαός δεν το θέλει αυτό το όπλο. Με το ζόρι; Και τελικά, ποιος είναι ο στόχος αυτής της 24ωρης απεργίας; Ποιος; Ο ίδιος με τις προηγούμενες: να ξεθυμάνουν κάποιοι λίγοι. Ωραία, και μετά;\nΠαρά το υποτονικό κλίμα που κυριάρχησε, ο ρόεδρος του ΕΚΡ κ. Σάββας Χατζησάββας, στην ομιλία του, μίλησε για την σημασία της απεργίας και για την ανάγκη αντίδρασης στη ‘λαίλαπα’ των μέτρων που επίκεινται από την κυβέρνηση με το νέο έτος:\nΑγωνιστικό παρών στην απεργιακή συγκέντρωση και πορεία του ΠΑΜΕ στη Ρόδο έδωσαν εργαζόμενοι, φοιτητές και συνταξιούχοι στη Ρόδο, ανταποκρινόμενοι στο κάλεσμα για αντεπίθεση τώρα στην αντιλαϊκή πολιτική της κυβέρνησης-ΕΕ-κεφαλαίου.\nΣτην απεργιακή συγκέντρωση στην Πλατεία Κύπρου, μίλησε ο Τάσος Γιουρούκογλου, μέλος του ΔΣ του Συλλόγου Εκπαιδευτικών Πρωτοβάθμιας Εκπαίδευσης Ρόδου. Την απεργιακή συγκέντρωση χαιρέτισαν επίσης ο πρόεδρος του Σωματείου Ιδιωτικών Υπαλλήλων Ρόδου, ο πρόεδρος του επιχειρησιακού σωματείου ΜΙΡΑ ΜΑΡΕ, εκπρόσωπος του Μετώπου Αγώνα Σπουδαστών, της Ομάδας Γυναικών Ρόδου και της ΠΑΣΕΒΕ\nΣτην ομιλία του ο Τάσος Γιουρούκογλου ανάμεσα στα άλλα, τόνισε τα παρακάτω:\n“Η κυβέρνηση και οι επιχειρηματικοί όμιλοι είναι αποφασισμένοι να επιφέρουν νέο χτύπημα στις ΣΣΕ και στις εργασιακές σχέσεις. Με τη διευθέτηση του χρόνου εργασίας, όχι μόνο στους γιατρούς αλλά σε όλους τους κλάδους η κυβέρνηση μας οδηγεί να δουλεύουμε ως και 13 ώρες την ημέρα!!! Να παίρνουμε ρεπό ανά 15 ημέρες!!! Να γίνουμε εργασιακά ζόμπι. Και έχει το θράσος και τη κυνικότητα η κυβέρνηση να προπαγανδίζει ότι καταργεί την απαράδεκτη κατάσταση που επικρατεί με τις υπερωρίες και τα ωράρια στους χώρους δουλειάς. Ότι προστατεύει την εργασία.\nΈχει το θράσος να τα λέει όλα αυτά η κυβέρνηση όταν οι καταγγελίες των συνδικάτων για αναγκαστικές και απλήρωτες υπερωρίες στα Σούπερ Μάρκετ, στον Τουρισμό, στις Τράπεζες, στα τηλεφωνικά κέντρα πληθαίνουν. Όταν η εντατικοποίηση στα Νοσοκομεία τσακίζει κόκκαλα. Όταν τις καταγγελίες των συνδικάτων τις σφυρίζει το Υπ. Εργασίας κατευθείαν στα αφεντικά και «ω του θαύματος» τις ημέρες των ελέγχων του ΣΕΠΕ οι χώροι δουλειάς να αδειάζουν.. καταλαβαίνουμε πολύ καλά γιατί τρίβουν τα χέρια τους με ικανοποίηση οι βιομήχανοι, οι τραπεζίτες, οι μεγαλοξενοδόχοι, οι Σουπερ Μαρκετάδες και όλα τα άλλα τμήματα του κεφαλαίου στην Ελλάδα. όχι μόνο τρίβουν τα χέρια τους από ικανοποίηση αλλά τα θέλουν όλα. Θέλουν και άλλες θυσίες από τους εργαζόμενους…”\nΤέλος κάλεσε τους εργαζόμενους, αυτοαπασχολούμενους, συνταξιούχους και νεολαία να δυναμώσουν την οργάνωση και τον αγώνα:\nΗ κυβέρνηση των ΣΥΡΙΖΑ – ΑΝΕΛ όπως και τα άλλα κόμματα της πλουτοκρατίας επιδιώκουν με τα συνθήματα της γεωστρατηγικής αναβάθμισης και της καπιταλιστικής ανάπτυξης να χειραγωγήσουν τον ελληνικό λαό.\nΗ ανάπτυξή τους έρχεται ήδη στο έδαφος και στα αρνητικά για το λαό αποτελέσματα της μεγάλης αντιλαϊκής επίθεσης και όλων των μέτρων που θα παραμένουν ακριβώς για να δυναμώνουν την εκμετάλλευση και τις επόμενες δεκαετίες. Δεν είναι τυχαίο ότι η συζήτηση για τη μετά μνημόνιο εποχή αφορά ακριβώς αυτό. Την επέκταση και το βάθεμα των αντιλαϊκών πολιτικών.\nΓια να μην περάσουν τα αντιλαϊκά μέτρα της κυβέρνησης της 3ης αξιολόγησης.\nΓια να δυναμώσει η κοινωνική συμμαχία της εργατικής τάξης, των φτωχών αγροτών, των φτωχών αυτοαπασχολούμενων και ΕΒΕ της πόλης που θα ορθώσουν το ανάστημα τους στην αντιλαϊκή πολιτική. Που με την πάλη της θα ανοίξει το δρόμο για να διεκδικήσουμε όσα μας στερεί η αντιλαϊκή πολιτική. Για να διεκδικήσουμε όσα είναι απαραίτητα για να ζήσουμε εμείς και οι οικογένειες μας. Για να διεκδικήσουμε τις απώλειες που έχουμε υποστεί όλη αυτή την περίοδο των θυσιών και της κρίσης.\nΓια να ανοίξει τελικά ο δρόμος των κατακτήσεων που εγκαινίασε η μεγάλη Οκτωβριανή Επανάσταση πριν 100χρόνια και η κατάργηση της εκμετάλλευσης ανθρώπου από άνθρωπο.”\nΠηγή : http://torodami.gr\nPrevious Article Νέα Δημοκρατία : Στη δημοσιότητα τα 15 ερωτήματα του εσωκομματικού δημοψηφίσματος. Τα μισά αφορούν πολιτικές που σχετίζονται με το δημόσιο τομέα (αξιολόγηση υπαλλήλων, προαγωγές στελεχών, ιδιωτικοποίηση τομέων,….. κλπ)\nNext Article Πολιτικές αψιμαχίες μετά την παρέμβαση του ΠΑΜΕ ….με λογικές αντι-συγκέντρωσης


Ι. Ραμουτσάκη – Αλλαγή ημερομηνίας διήμερου επιμορφωτικών –ενημερωτικών δράσεων και ενδοσχολικών επισκέψεων- Υλοποίηση Βιωματικού Φιλολογικού Εργαστηρίου Διδακτικής από τη Συντονίστρια Ε.Ε. του ΠΕ.ΚΕ.Σ. Κρήτης, Ιωάννα Α. Ραμουτσάκη, προς τους/τις Φιλολόγους Λασιθίου, σχολείων επιστημονικής αρμοδιότητάς της – ΠΔΕ Κρήτης\nΑλλαγή ημερομηνίας ενημερωτικών- επιμορφωτικών συναντήσεων στην Ιεράπετρα\n19 Απριλίου 2019 pekes Δεν επιτρέπεται σχολιασμός στο Δ. Πλατάκη: Πρόσκληση σε επιμορφωτική ημερίδα με θέμα «ΟΙ Τ.Π.Ε. ΚΑΙ ΤΑ ΕΥΡΩΠΑΪΚΑ ΠΡΟΓΡΑΜΜΑΤΑ ΣΤΟ ΝΗΠΙΑΓΩΓΕΙΟ»


ΜΑΤΘΑΙΟΣ ΠΟΤΗΡΗΣ: Α’ ΜΗΧΑΝΙΚΟΣ ( ΑΦΙΕΡΩΜΑ ) | ΑΡΧΙΠΕΛΑΓΟΣ – Ναυτιλιακά νέα\narxipelagos | Κυριακή 6 Ιανουαρίου 2013, 06:14\nΟ “άνθρωπος του συναγωνισμού”\nεξομολογείται στο Arxipelagos.com\nΤην Παρασκευή 13 Μαΐου 2011 είχαμε τη μεγάλη χαρά να συναντήσουμε τον μάστρο-Μάνθο Ποτήρη, πρύτανη των μηχανών των ελληνικών ποσταλιών.\nΌ,τι και να πει κανείς θα είναι πολύ λίγο για τον άνθρωπο που πέρασε από τα μηχανοστάσια ορισμένων από τα πιο δοξασμένα πλοία της ελληνικής ακτοπλοΐας.\n“Οία”, “Απόλλωνας”, “Λητώ”, “Αιγαίον”.\nΆνθρωπος του συναγωνισμού, άνθρωπος της δράσης, άνθρωπος γεναιόδωρος. Δάσκαλος με το “Δ” Κεφαλαίο για τους νεότερους μηχανικούς, τόσο μέσα στα πλοία όσο και στο ΚΕΣΕΝ, όπου πρόσφερε απλόχερα τις γνώσεις του για 15 χρόνια.\nΑλλά και άνθρωπος της πολιτικής δράσης, συνδικαλιστής για χρόνια στην ΠΕΜΕΝ.\nΟ μαστρο-Μάνθος Ποτήρης γεννήθηκε στη Σέριφο το 1945 και από πολύ μικρός βρέθηκε στην Αθήνα να δουλεύει σε μηχανουργείο και να δουλεύει σε επισκευές πλοίων-μύθων, όπως το “Αγγέλικα” και το “Αιγαίον” των Τυπάλδων,το “Πολικός” και το “Αικατερίνη” των αδελφών Καβουνίδη. Και σε ηλικία 14 χρόνων, θα πάει να σπουδάσει μηχανικός στον “ΠΡΟΜΗΘΕΑ”.\nΚαι το 1965-1966 θα ξεκινήσει το μεγάλο θαλλασινό του ταξίδι με τα ατμοκίνητα “Fiesta” και “Romantica” του Χανδρή.\nΑπό εκεί και πέρα θα ξεκινήσει η μεγάλη ακτοπλοϊκή του καριέρα, στην οποία τα 22-23 χρόνια τα πέρασε στην εταιρεία των αδελφών Αγαπητού.\nΤο πρώτο του πλοίο ήταν το περίφημο “Οία” του Κατσουλάκου, πλοίο με δρόμο πολύ που έγραψε ιστορία στη γραμμή Σύρος-Τήνος-Μύκονος και έζησε απίστευτες κόντρες με τον “Απόλλωνα” και το “Λητώ” του Νομικού.\nΑπό εδώ θα βρεθεί στο πρώτο “Ναϊάς”, το δανέζικο “Jens Bang”, το οποίο μάλιστα θα το παραλάβει από τη Δανία.\nΙστορίες απίστευτες που για τους καραβολάτρες μοιάζουν με τα πιο όμορφα και τα πιο μαγικά παραμύθια.\nΗ ζωή θα τον φέρει στο πρώτο Εξπρές Απόλλων της ελληνικής ακτοπλοΐας, το οποίο όμως δεν ταξίδεψε ποτέ. Παρόλα αυτά τα όσα μας είπε για το πλοίο και τα δύο μοναδικά του ταξίδια δεν θα μπορούσαμε να τα φανταστούμε ούτε στα πιο τρελά μας όνειρα. Και θα βρεθεί, βέβαια, και στο τελευταίο ταξίδι του Απόλλων από την Κυνόσουρα μέχρι τη Βομβάη (1980).\nΚαι σιγά-σιγά, η θάλασσα θα τον φέρει στον φημισμένο “Απόλλωνα”, τον θρυλικό “Μαγουλά”. Με το πλοίο αυτό και έστω και με μόνο ένα καζάνι, θα κάνουν κυριολεκτικά τα πάντα. Η έννοια της κόντρας υψώθηκε στη νιοστή. Ιστορίες, ταξίδια, εμπειρίες. Είναι μοναδικό να ακούς τέτοιες ιστορίες από έναν άνθρωπο που τα έζησε όλα αυτά μέχρι το μεδούλι του.\nΚαι μετά σειρά θα έχει το θρυλικό “Artevelde”, το αξεπέραστο “Αιγαίον” των αδελφών Αγαπητού. Εδώ θα παραμείνει, αρχικά, για 6 χρόνια και σύντομα θα ξαναγυρίσει και πάλι για να γράψει την απίστευτη ιστορία που στα τελευταία χρόνια της ζωής του άνοιξε κυριολεκτικά φτερά και πέταγε στις ελληνικές θάλασσες. Το πώς έγινε αυτό θα μας το πει αναλυτικά ο μαστρο-Μαθιός Ποτήρης.\nΑπό εκεί και πέρα το πρόγραμμα περιλαμβάνει σύντομο πέρασμα από τον “Μιαούλη” του καπετάν-Παναγή Παπαδάτου (από τις περιπτώσεις που πλοίαρχος και πλοίο ταυτίζονται απόλυτα), “Αγαπητός Ι” (“Αγαπητός Ιωάννης”), και πολλά πολλά ακόμα που θα τα ακούσετε καλύτερα από τον ίδιο.\nΈνα τεράστιο ευχαριστώ στο μαστρο-Μάνθο Ποτήρη για όλα όσα μοιράστηκε μαζί μας, για όλα όσα απλόχερα μας έδωσε.\nΌσα μας είπε έμοιαζαν με μια μύηση στο μαγικό Κόσμο της Ελληνικής Ακτοπλοϊας, στις “Χίλιες και Μία Νύχτες της Ελληνικής Ακτοπλοΐας”…\nΣτη συνάντηση με τον κύριο Ποτήρη συμμετείχαν οι Αντώνης Λαζαρής, Σίμος Μιχάλογλου και Γιώργος Χωριατέλλης\nΔείτε το photo gallery του Μαστρο-Μάνθο Ποτήρη.


Blog | Page 2 of 8 | Creativegroup Nail Academy | Επαγγελματικές σχολές νυχιών\nΜέρες γεμάτες χαρά και ζεστασιά… Μέρες για να χαρίσετε απλόχερα την αγάπη σας!\nΕμείς εδώ στο Creativegroup Academy σας ευχόμαστε η μαγεία των Χριστουγέννων να σας αγγίξει και να σας δώσει αυτό που χρειάζεστε για να είστε ευτυχισμένοι.\nΗ Γέννηση του Χριστού ας σημάνει την αρχή για μια καλύτερη ζωή, γεμάτη αλήθεια και φως.\nΤις καλύτερές μας ευχές για τα φετινά Χριστούγεννα!!!\nBy creativegroup News 0 Comments Περισσότερα\nΤο βερνίκι νυχιών, αλλιώς μανό, αποτελεί τη βάση για το μανικιούρ – πεντικιούρ, την περιποίηση και τον καλλωπισμό των άνω και κάτω άκρων. Το χρώμα, το στυλ, η ποιότητα και φυσικά ο σωστός συνδυασμός με το ντύσιμο, δημιουργούν ένα επιτυχημένο ίματζ. Ως τα πλέον δημοφιλή θεωρούνται τα βερνίκια για γαλλικό και το ημιμόνιμο βερνίκι.\nΑπό τα βάθη των αιώνων… μέχρι τις μέρες μας\nΗ ανάμιξη των ρητινών, σταθεροποιητών χρώματος, πλαστικοποιητών, διαφόρων χημικών και χρωστικών ουσιών από ειδικούς, με συγκεκριμένες μεθόδους, οδηγούν στην τελική παρασκευή του βερνικιού.\nΓύρω στο 3.000 π.Χ. στην αρχαία Κίνα, συναντάμε μια πρώτη μορφή έγχρωμου βερνικιού, με την μίξη ζελατίνης, αραβικής γόμμας, κεριού μέλισσας και ασπραδιού από αβγό. Στους αρχαίους πολιτισμούς χρησιμοποιούνται επίσης πέταλα από τριαντάφυλλα και ορχιδέες. Το χρώμα που τελικά επικράτησε ήταν το κόκκινο, ώστε να είναι συνυφασμένο με το χρώμα των χειλιών.\nΑυτή η φιλοσοφία στη χρωματική επιλογή χαρακτηρίζει και τη σύγχρονη εποχή, όταν δημιουργείται το «νέο» βερνίκι, στις Η.Π.Α., γύρω στο 1930. Στην αρχική του μορφή ήταν ροζ. Αντικατέστησε το παλαιότερο αντίστοιχο προϊόν, που ήταν πιο ευάλωτο.\nΤην ίδια εποχή περίπου, στο Παρίσι, «γεννιέται» το περίφημο γαλλικό μανικιούρ και πεντικιούρ. Το βερνίκι πραγματοποιεί ανεπαίσθητες αλλαγές στη φύση του νυχιού, τονίζοντας απλώς τις άκρες. Είναι ιδιαίτερα πρακτικό και ευέλικτο, καθώς είναι σχετικά εύκολο στη χρήση και ταιριάζει με όλα τα στυλ ντυσίματος, χωρίς να είναι απολύτως απαραίτητη η επίσκεψη σε εξειδικευμένο αισθητικό.\nΗμιμόνιμο μανικιούρ και πεντικιούρ\nΑυτή η επίσκεψη κρίνεται ως απαραίτητη στην περίπτωση του ημιμόνιμου μανικιούρ και πεντικιούρ, αφού χρησιμοποιείται ειδική λάμπα πολυμερισμού. Εδώ χρειάζεται ιδιαίτερη προσοχή, τόσο στην εφαρμογή όσο και την αφαίρεση του μανό. Ο επαγγελματίας αισθητικός οφείλει να διατηρεί καθαρά τα εργαλεία του και να τα αποστειρώνει σχολαστικά, στον κλίβανο.\nΑπαλά χέρια και καλλίγραμμα πόδια με φροντισμένα νύχια, συνθέτουν ένα ιδιαίτερα ελκυστικό πακέτο γυναικείας ομορφιάς και γοητείας, που μπορεί να τραβήξει την ανδρική προσοχή. Υγεία και φυσικό κάλλος υποβοηθούνται από τη σωστή φροντίδα των άνω και κάτω άκρων, με τις κατάλληλες μεθόδους, είτε με τις ατομικές γνώσεις είτε με την επαγγελματική κατάρτιση, από εξειδικευμένους αισθητικούς. Σίγουρα πρόκειται για ένα στοιχείο, που αξίζει ιδιαίτερης προσοχής, προς αποφυγή δυσάρεστων συνεπειών, αλλά και την ενίσχυση των ενεργειών για την ανάδειξη της φυσικής ομορφιάς.\nΟι πόρτες μας ανοίγουν και πάλι με χαρά να σας υποδεχτούμε για την παρακολούθηση του πλήρους προγράμματος εκπαίδευσης νυχιών, Novice.\nΗ ημερομηνία έναρξης του προγράμματος είναι Δευτέρα 25 Σεπτεμβρίου 2017, στο εκπαιδευτικό μας κέντρο στα Σπάτα (19ο χλμ. Λ. Σπάτων).\nΚόστος: 690€ τελικό με ΦΠΑ (αρχικό κόστος σεμιναρίου: 920€ )\nΔιάρκεια: 85 ώρες (4,5 εβδομάδες περίπου)\nΗμέρες διεξαγωγής: Δευτέρα–Τετάρτη–Πέμπτη, 10:00–16:00\nΔηλώστε συμμετοχή ηλεκτρονικά ΕΔΩ ή καλέστε μας στο 210 66 68 440.\nΤο καλοκαίρι είναι ακόμα εδώ, όμως εμείς επιστρέψαμε από τις καλοκαιρινές μας διακοπές από όπου αντλήσαμε επιπλέον ενέργεια και όρεξη για δουλειά!\nΕτοιμαζόμαστε πυρετωδώς για το πλήρες σεμινάριο νυχιών για αρχάριους που θα ξεκινήσει προς τα τέλη Σεπτεμβρίου! Επισκεφθείτε τη λίστα των διαθέσιμων σεμιναρίων στο site της σχολής μας, δείτε αναλυτικές λεπτομέρειες για τις ειδικότητες και τα προγράμματα που προσφέρουμε και δηλώστε το ενδιαφέρον σας, είτε μέσα από τη φόρμα του site, είτε τηλεφωνικά στο 210 6668440 (εκπαιδευτήριο Σπάτων). Αναλυτικά τα στοιχεία επικοινωνίας όλων των σχολών Creativegroup Academy θα τα βρείτε εδώ.\nΘα χαρούμε να σας λύσουμε οποιαδήποτε απορία και να σας βοηθήσουμε να επιλέξετε το ιδανικό σεμινάριο για εσάς! Καλή φθινοπωρινή σεζόν!!!


Τελευταία ενημέρωση: 2019-07-17, 10:38:03\nΔιοργανώνεται την Παρασκευή 30 Αυγούστου με εκπλήξεις και χάπενινγκ από τον Εμπορικό Σύλλογο\nΣτην κατεύθυνση της επανάληψης της διοργάνωσης της «Λευκής νύχτας» κινείται ο Εμπορικός Σύλλογος Βόλου –Ν. Ιωνίας, μετά την περσινή επιτυχία, με πλήθος εκπλήξεων να διοργανώνονται την Παρασκευή 30 Αυγούστου. Λίγες μέρες πριν την εκπνοή της θερινής εκπτωτικής περιόδου, τα καταστήματα θα παραμείνουν ανοιχτά μέχρι αργά το βράδυ, με ειδικές τιμές σε δεκάδες προϊόντα, για όσους αποφασίσουν να κάνουν τις αγορές τους.\nΟι προετοιμασίες για το μεγάλο γεγονός βρίσκονται σε εξέλιξη, με συγκροτήματα να δίνουν χαρούμενο και γιορτινό τόνο στην αγορά, μετά τις 7 το απόγευμα, ενώ το πρόγραμμα των δράσεων που θα πλαισιώσουν την συγκεκριμένη βραδιά, αναμένεται να οριστικοποιηθεί προσεχώς.\nΥπενθυμίζεται ότι η ίδια διοργάνωση πραγματοποιήθηκε πέρυσι το Σάββατο 1η Σεπτεμβρίου και ξεπέρασε τις προσδοκίες των εμπόρων. Όπως ανέφερε στον ΤΑΧΥΔΡΟΜΟ ο πρόεδρος των Εμπόρων Απόστολος Οντόπουλος, «πετύχαμε τον στόχο και προσελκύσαμε καταναλωτές και από άλλες Θεσσαλικές πόλεις. Ηταν μια γιορτή που διοργανώσαμε πέρυσι για τους καταναλωτές προκειμένου να τους ευχαριστήσουμε που μας στηρίζουν όλα αυτά τα χρόνια και την επαναλαμβάνουμε φέτος» είπε.\nΟι έμποροι προσβλέπουν στην «Λευκή νύχτα» και στην εκπτωτική περίοδο κατ’ επέκταση, με τον πρόεδρο του τοπικού Συλλόγου να υπογραμμίζει ότι «παρατηρείται κινητικότητα στην αγορά το τελευταίο διάστημα, σε αντίθεση με το υποτονικό κλίμα των πρώτων ημερών των θερινών εκπτώσεων». Ο ίδιος αποδίδει το συγκεκριμένο φαινόμενο στις καιρικές συνθήκες και την πτώση της θερμοκρασίας, που ευνοεί την κάθοδο των καταναλωτών στην αγορά, σε αντίθεση με τις μέρες που επικρατεί αποπνικτική ζέστη.\nΟι έμποροι ευελπιστούν ότι τα δελεαστικά ποσοστά των εκπτώσεων θα διατηρήσουν το ενδιαφέρον των καταναλωτών και θα τονώσουν τους τζίρους των καταστημάτων, μετά από μια μακρά περίοδο μειωμένης εμπορικής κίνησης.